Aho Pawl Dah Covid-19 Zawtnak A Chek Awk Kan Si? – Chin 11 News\nCovid-19 zawtnak phun pakhat khat kan ngeih ahcun ichek ding kan si hna. Mah zawtnak phun pawl cu khuh khuh, thawtnak le rim theih lo, hromfak, chungtlik , thawchuah harh, taklinh 100.00 dikkari ( degrees fahreneit), kihnak (khausik), khuasik ther than lengmang, taksa fak le lufak hi an si.\nCun hi zawtnak phun kan cungah a langh lo zongah ichek kan herh caan um tawn. Mah hna cu kan inn ah maw siloah kan riantuannak ah maw Covid-19 zawtnak phun pawl a ngeimi an um ti kan theih ahcun kan ichek awk asi. Cun hi zawtnak in a zawmi hawikom he aluancia zarhhnih chungah neihniam tein kan um pawl ahcun ichek ah kan si fawn. Dallas zong , cun hmun tampi ah free cheknak an um ko hna.\nCucaah vai chek cio hna usih. Zawtnak kan ngei ti kan theih ahcun kan iralrin thiam deuh lai, mi zong zeimawzat kan humhimter khawh lai caah ichek hi daitlang hna hlah usih. Zeiruangah dah kan i chek a herh? Zeiruangah ti ahcun kan ichek lo ahcun kan thei kho lo. Cun, kan itheih lo tikah kan dawtmi hna le midang kan kiangkam ah um pawl sinah zawtnak chawnh khawhnak lam a tam.\nTulio cu ahopoah kan caah a har dih. Zawtnak nih lungretheihnak le pakhat le pakhat a kan hlatter. Thin tawi ngai cio dingin kan um. Pakhat le pakhat zong a mah ruang, keimah ruang tiin thanghiat le sual ipuh ding phun hna in um fawite. Sihmanhsehlaw, hi Covvid-19 zawtnak kongah pakhat le pakhat cungah hohmanh palh le sual ipuh hna hlah usih. Hopalh hmanh asi lo. Kan si khawh tawk cio in iralrin tu hi kan rian asi.\nNain hi harsatnak le ihlatnak pawl hi caantawi ca lawng an si. Azungzal ca an si hrim lo. Hmailei ah a nuam deuhmi le a tha deuhmi caan thatha hna nih a kan hngak ko.\nLaknak: Lewisville Chin Thawngpang Buk


AA Ralbawi Tun Myat Naing A Lungrethei Chin Lengmang Ko Hih A Nupi Le A Fa Hi Zeitindah An Tuah Hna Lai? – Chin World News Evening\nDecember 10, 2019 December 10, 2019 Salai Van Thawngpang\nAA ralkap an bawizik Thun Myat Naing i a nupi le a fale pahnih cu Thailand ram Chaing Mai khuapi ah December 4, 2019 ni ah khan Thailand immigration nih an tlaih hna tiah theih a si.Chaing Mai ah visa tettan an sauh lio ah Thailand cozah nih an tlaih hna tiah theih a si.\nMahhi kong ah AA in chimnak nawl ngeitu Khan Thu Khaing nih a chimnak ahcun ” Thailand thohhlanyi nih an tlaih hna. Mahhi thil hi Kawlram cozah le Thailand cozah i bawm in an tuah mi a si. An tuah awk an si a si lomi an tuah mi a si. An tlaih hna ruang ahhin kap hnih kar ah buainak a zual chin lai” tiah a chim.Boyoke Thun Myat Naing a nupi le a fale cu Kawlram ah kuat ding an ti nain a tu tiang an kuat hna timi cu theih a si rih lo.\nMahhi kong ah AA ralkap bawi Thun Myat Naing le AA in chimnak nawlngeitu Khan Thu Khaing nihcun Thailand cozah nih a tlaihmi hna hi a dik lomi an si. Visa in tha tein an um i khua an sa ko. An palhnak a um lo. Vawlei cung nuhrin covo phu hna zong nih an zoh a herh cang. Kawlram ah an kuat i Kawlram cozah nih dan a tat hna ahcun aa herh ning bantuk in kan tuan ve lai ready kan si ko tiah an chim ve. Ref: Thebungpipost


America Cozah Nih Myanamr Cu Bawmhnak Tangka Tam Taktak A Pek Than – Chin 11 News\nAmerica Cozah Nih Myanamr Cu Bawmhnak Tangka Tam Taktak A Pek Than\nMyanmar ram chung ah Covid-19 a kar cuahmah mi dohnak ding ah le i khamh nak ding caah tiin American cozah nih Myanmar ram cu USD $ 4 million bawmhnak a pek than tiah US-Myanmar Embassy nih thawngthanh nak an tuah. Myanmar ram chung Covid-19 raldoh nak ding ah le i runven nak ding caah tiin 2020 February thla chung ah khan American ram nih Myanmar sinah bawmhnak a rak pek cang mi he fonh tik ah tutan an pek mi he cun USD $ 13.5 million a si cang tiah zong an chim.\nHi kong he pehtlai in US-Myanmar Embassy lei tuanvo ngei lutlai a si mi nih a chim mi cu hi bawmhnak kan pek mi hi Myanmar cozah caah si loin Myanmar ram chung minung dihlak ngandam nak runven nak caah a si. Cu hlan zong ah bawmhnak kan rak pek lengmang cang bantuk in tutan zong ah Myanmar ram chung ah a um mi vialte hna nih an ngandam nak runven nak a herh tuk zia kha fiang tein kan hmuh caah bawmhnak kan pek than mi zong a si.\nHi hnu zong ah bawmhnak pek than khawh ding in timhlamh nak kan ngei tiah tuanvo ngei lutlai nih cun an chim. US nih bawmhnak a pek mi chung in zeitindah Covid-19 rungrul hi awl-zaang tein kan hmuh khawh lai? pumpak cio nih teh zeitindah kan i ralrin lai, pumpak cio kan tuanvo hi teh zeidah a si timi kong vialte zong ai tel chih dih tiah an langhter.\nKan hnu zarhchung zong ah US acozah nih Myanmar ram ngandam nak riantuan tu hna caah mask, rungrul thah nak sii, kut hruk le seh thilri tampi zong bawmh nak a rak pek cang.


Lomh Um Ko.Trump Lam A Ceu Tertu Democrats Party Bochan Mi Hna Mayor Minung Pa Ruk — Chin Miphun Tlangau\nTrump caah lamkhamtu le ral lian cem tiah kan ruah mi hna Democrats Party chungtel hmanh ah ‘Mayor’ minung pa 6 bak nih an Pu.Joe Biden nak in Trump an dirkamhnak kongah vawlei pi theih in an vun phuan mi cu dah ngai, Trump dirkamhtu hna caah cun thaw a hung chuak phut ti khawh a si.Cu lio ah Pu.Joe Biden caah cun cel dolh kho lo in hrawm hmeh mi ko a lo fawn lai.\nDemocrats party chungah an i bochan mi hna,’Harbors Mayor Chris Swanson, Virginia Mayor Larry Cuffe , Chisholm Mayor John ChampaEly Mayor Chuck Novak, Eveleth Mayor Robert Vlaisavljevich of Eveleth & Babbitt Mayor Andrea’hna nih cun lungrual tein President Donald Trump kan dirkamh,zeicatiah Trump cu USA ram le mipi caah kan thim tiah statements an chuah.\nCun, Joe Biden nak cun Trump cu a lamkip in kan zumh i kan bochan pin ah a ra lai mi US ithim nak zongah tei nak a hmuh hrimhrim lai.cu hlan ah cun US ithimnak ah Democrats lei in ‘Candidate’an um ah cun a chia,a t’ha ti lo in kan mah Democrats party paoh kha vote kan rak pek hna.\nAsinain 2016 hnu lei ah Donald Trump rian t’uan ning le a cawlcangh nak nih a kan thlen cang.a bik in Trump nih Tuluk a dir onh ngam mi hi zeidang nak hmanh in dirkamh a phu.Cucaah Mike Pence le Trump cu kan dirkamh zungzal hna lai tiah an chim.\nNote: Daily Mail nih a langhter mi chung in a tawinak tein vun thai mi a si.mah ti a si ah cun Trump caah cun lam a ceu chin lengmang ko ti khawh a si.


Levitikas 12 (Leviticus 12)\nFahrin Hnuah Nu Thianternak\n1 Bawipa nih Moses sinah hitin a ti, 2“Israel mi kha chim hna: Nu nih fa a pawi i fapa a hrin ahcun, ni sarih thianglo a si lai; nuphung a hngalh caan bantuk khan thianglo a si lai. 3Cun a ni riat ni ah a cuarpar tan a si lai. *12:3: Gen 17:12; Luk 2:21 4Cun thisen ruangah cun i thianh lengmang in ni sawm thum le ni thum a um rih awk a si lai; aa thianhnak ni a tlin hlan lo cu thil thiang zeihmanh a tawng lai lo, hmunthiang chung zongah a lut lai lo. 5Sihmanhsehlaw fanu a hrin ahcun, zarh hnih thianglo a si lai, nuphung a hngalh caan bantuk khan; cun thisen ruangah cun i thianh lengmang in ni sawm ruk le ni ruk a um rih awk a si lai.\n6“Cun aa thianhnak ni kha a tlin tikah, fapa caah siseh, fanu caah siseh, tlangbawi sinah, tonnak thlam innka ah khangh thawinak caah tuufa kum khat a timi a rak put lai i sual thawinak caah laileng no pakhat maw ṭhuro pakhat dik a rak put lai. 7Cun amah nih Bawipa hmaiah a thawi lai i remnak a serpiak lai; cun a thi chuahnak cun amah cu a thiang lai. Mah hihi fapa a hringmi caah siseh, fanu a hringmi caah siseh, phunglam a si. 8Cun tuufa kha a ngeih khawh lo ahcun, ṭhuro pahnih maw, laileng no pahnih dik a lak hna lai, pakhat cu khangh thawinak caah a si lai i a dang cu sual thawinak caah a si lai; cun tlangbawi nih remnak a serpiak lai i amah cu a thiang lai.” *12:8: Luk 2:24


Thantlang CNLD Le CNP Mino Buu Cawlcanghnak Zoh Tikah Aho Phu Dah Tanh Awk An Si Lai – Lai Lungrawn Post\nThantlang CNLD Le CNP Mino Buu Cawlcanghnak Zoh Tikah Aho Phu Dah Tanh Awk An Si Lai\nAugust 5, 2020 admin Chin News\nThantlang CNLD mino le CNP mino buu cawlcanghnak kong hi biatak tein zoh tikah CNLD mino buu pawl cu an hmanthlak bak an tar ngam ko. Asinain, CNP mino buu cawlcanghnak cu hmanthlak an tar ngam rih lo, min list lawngin mipi sinah an tar tikah ruah awk thil a um ngaingai mi a si.\nNihin ah “Mino & Ramkhel timi tlangtar in Thantlang peng CNLD mino ton biaruahṭinak cu 10:00 am – 3:30 pm tiang CNLD zung ah kan nei kho. Mino hna nih atulio kan ramkhel tiluan le kan miphun boruak kan hngalhfian chin khawh nakding i hmaithlak in tuahmi a si. Hi program ah ramkhel lei cawnnak sang a neimi kan ule nih biachimnak an ngeih hnu ah biahalnak le biaruahṭinak neih a si. CNLD mino 60 tluk an i tel kho.\nThantlang CNP party mino committe cu miphun dawt nak he nikhat hnu nikhat a karh lei kan panh caah members (109) kan tling cang, kan i lawm tuk hringhran, member ah a lut rih lo mi mino hawi dawt hna rak kan luh piak rih uh tiah miphun min in upat nak he kan in sawm hna. Thantlang CNP party mino committe cu 2020 August ni (2) ni ah a tanglei bantuk in chungtel members ( 71) min in kan drih i kan feh ter cang.\nChiarman – Salai Khamh Pek Lian, Vice Chiarman – (1) James Siang Lian Bawi, Vice Chiarman – (2) Salai Bawi Uk Hmung\nSecretary – Salai Chan Cin Thang, Asist Secretary – Mai Tuan Za Dim, Asist Secretary – Salai Van Duh Peng\nTreasure – Mai Hniang Tha Par, Asist Treasure – Mai Dawt Tha Hniang.\nNote: Thantlang mino cawlcanghnak zoh tikah aho phu dah kan tanh hna lai, tiah fiang tein theih khawh a si ko. CNLD party le CNP Party mino phu cawlcanghnak kan zoh tikah CNLD mino phu cu hmanthlak he an tar chih ngam i, CNP phu cu hmanthlak tar ngam loin min list lawng an langhter. Hihi ruah awk ngaingai dingmi a si.\nCNLD Kong Fianternak (Dal-2nak) NLD, USDP Party Le CNLD Policy Aa Dannak Phun (10)


Amak Ko: France Ram Chungah Arpa Khong Cu Biaceih Piak Dingin Court Biaceih Zungah An Hruai — Salai Ephraim Thawngpang\nAmak Ko: France Ram Chungah Arpa Khong Cu Biaceih Piak Dingin Court Biaceih Zungah An Hruai\nFrance ram chung a si mi Saint-Pierre-d’Oléron timi khua ah cun Pi Corinne Fesseau nih Arpa a cak taktak mi pakhat a zuat i,cu Arpa a cak taktak mi cu a neitu nih ( Maurice ) tiah min a sak.hi Arpa nih hin zing fa tin,zan fa tin a khuang peng i,a caan hman tein a tho i a caan hman tein a riah nak bawk ah a lut i a rawl ei caan teah rawl t’ha tein a ei,a neitu nih fa hning zoh bak tuk bak in a zoh mi a si tiah an chim.\nCun,hi Arpa nih a caan hman tein, zing-zaan in a khuan mi cu Pi Corinne Fesseau um nak i a inn pa pawl hna nih na Arpa khuan ruangah it thiam lo in kan um caah na Arpa hi na zuat awk a si lai lo tiah an chimh.asinain Pi Corinne Fesseau nih cun a Arpa cu a that in a zuar siang nem mam ve lo. Pi Corinne Fesseau nih cun hi ka Arpa ruangah hin khua caan hman tein ka hmang kho i taksa ngandam nak zong tampi a ka petu a si tiah a chaang ve.\nCu tik ah Pi Corinne Fesseau um nak sang le a inn pa pawl hna nih cun Pi Corinne Fesseau i a Arpa cu biahri an terh i,Charente Maritime court biaceih zungah an chuahpi tik ah Arpa taza a cuai tu hna nih cun hi Arpa ruangah hin it kho lo in kan um pin ah hi Arpa nih taksa dam lo nak tampi a chuahter tiah an chim.cun, Arpa neitu Pi Corinne Fesseau nih cun ka neihmi ka Arpa hmang in minung nih kan tuah awk le minung nih kan sining kan i hngalh dingmi,ka hngalh khawh lo mi vialte hna cu hi ka Arpa hmang in ka hngalh khawh tiah a chim ve.\nCun, Pi Corinne Fesseau nih cun hi ka Arpa hmangin khuate lei ah harsa taktak in a nung mi hna le nung ning vialte a ka cawnpiaktu a si pin ah, zing-zaan in ka Arpa cu a khuang i,cu a khuan ning zulh in taksa ngandam nak lei ah le khua caan ka hngal lo mi vialte a ka hngalhter tu a si.cu bantuk in ka Arpa nun nak in ka hngalh mi thil vialte hna cu taza a ka cuaitu minung pawl hna nih an hngalh khawh ve lo caah Court nih felfai tein biachahnak nan kan tuah piak nak lai kan nawl hna tiah a chim.Charente Maritime court nih cun a Arpa sining cang cu felfai tein dothlat hnu ah September 5 ah khin biachahnak tuah piak dingin an thawn piak tiah an chim.\nTagged Amak Ko: France Ram Chungah Arpa Khong Cu Biaceih Piak Dingin Court Biaceih Zungah An Hruai\nAmerican Nih China Cu A Mah Zawn Lawng A Ruat Mi Ram A Si Tiah A Raak Hnawh Cang →\n← Kawlram Pumpi Ithimnak Caah July Thla Thok In Chin Ramkulh Chungah Cazin An Lak Cuahmah Cang


Atu Ni Tiang Kalay Dirhmun Hmuh Ahhin Lung A Faak Khto Tuk Ee… – Kawltu Team\nAtu Ni Tiang Kalay Dirhmun Hmuh Ahhin Lung A Faak Khto Tuk Ee…\nApril 3, 2021 Pu Tawn Mang\nZA BAWI THAWNG: A him ti lomi ‘Maw Kalay khuadawh te aw’ Kan semnak Kalay khuadawh te cu a rawk cuahmah cang ti kan mit in kan hmuh le kan theih hnu cun, ni khat ah rawl voi zeizah kan ei cang ti hmanh kan rel kho ti lo. Khuachung lam zong chun le zan thleidan khawh a si ti lo, minung an kiang dih i dawr vialte zong khar dih an si. Innpa chak le thlang zong hohmanh ilen kai kan ngamh ti lo.\nKan nih Mino ca cun aa zia deuh! Ngakchia, pitar le putar ca ko tu hin ruah ah chum a pit! Meithal puah thawng an theih pengmi nih an chan zong a tawiter dih cang hna lai. Inn a zamtakmi le khua a chuah takmi zong an tam lengluang cang, mah le himnak ca ruahnak paoh ah thial le kaam kan si hna.\nChawlehnak lam zong a pit dih, tlawmpal ah eidin a har than lai, kan nih Kalay kan har cun Chin ram zong nih fakpi in an tuar ve rih lai. Inn zuat satil hna tiang zong an rawleika a thaw ti lo! Hna lawng in kan rak theih tawnmi ralram kan timi cu atu a tak in kan ton ko cang!\nSunsak ngai in kan hman tawnmi ‘Good Friday’ zong kan phan than cang. Kan Khamhtu Jesuh thihnak darkhing si loin mipi thihnak darkhing hna aa tum sual te hnga maw! Atu (hi ca tial cuahmah lioah) Natchung, Natmeung, Ngaphah, Chaungkhuah lei ah ralkap si lo sualnak ngei lo mipi a kaptu hna nih an khua tampi an kulh cang. Hriamnaam a nganmi lawngte an hman rih! Kan nih ca cun zei ni hmanh hi aa ‘Good Day’ kho ti lo!\nCredit: Za Bawi Thawng\n← Kawl Ralkap nih KNU Sakhan Zaan Bakah An Zuanhnawh Hna Hih!!\nMeithal in Ralkap A Dohtu Mipi Hna Hi CNF/A Nih Bawmh An Tim Tak Hna Lo Maw? →


US Mipi Nih An I Ngeih Bak Mi! Nicaan\_Date Fiang Ter Asi Cang – Chuncha News\nUS Mipi Nih An I Ngeih Bak Mi! Nicaan\_Date Fiang Ter Asi Cang\nU.S Presidential Debate cu a nicaan/date a fiang cang. Voi 3 an tuah lai. A voi 1nk cu September 29 ah a si lai i, a hmun cu “Case Western Reserve University, Cleveland, Ohio ah a si lai. Moderator a ttuantu ding hi in Chris Wallace ( Fox News) a si lai. Chris hi Trump a hua ngaimi a si. Cun, Joe Bidden zong hi a uar hlei lo. Cucaah, a biahal dingmi cung ah a fair te men ko lai tiah zumh a si.\nAvoi 2nk cu October 15 ah a si lai i a hmun cu “Adrienne Arsht Center for the Performing Arts, Miami, Florida ah a si lai. Moderator a tuantu ding hi Steve Scully ( C-SPAN) a si lai. Steve Scully hi mi daidam a si pinah, C-SPAN hi liberal zong an si lo, Conservative zong an si hlei lo. A karlak te ah a kal a ummi Media an si caah Trump Vs Joe karlak debate ahhin a fair te ko lai tiah zumh a si ve.\nA voi 3nk cu October 22 ah a si i, a hmun cu Belmont University, Nashvile, Tennessees ah a si lai. Moderator a ttuantu ding hi Kristen Welker (NBC News) a si lai. NBC News cu liberal thazaang a pe takmi, Trump a hua taktak tu Media an si caah, avoi 3nk debate cu moderator nih Joe a bawmh lai i, Trump thlak an izuam te lai tiah ruah a si. VP debate hi voikhat a um lai. October 7 ah a si lai i, a hmun cu University of Utah, Salk Lake City, Utah ah a si lai. Moderator a ttuan dingmi hi, Susan Page a si te lai. VP Bebate hi zoh an dawhte lai tiah zumh a si.\nA Biapi Taktak Theih Hrimhrim Ding :Hakha Penguk Zung Cathanh An Van Tuah Cang


VANZANG TLANG A KALNAK KONG BIAFIANG ACHUAK CANG HIH VP A ZULTU BAK NIH A FIANTER – The Chinlung Post\nVANZANG TLANG A KALNAK KONG BIAFIANG ACHUAK CANG HIH VP A ZULTU BAK NIH A FIANTER\nSeptember 15, 2020 admin Local News 0\nZa Lian Ceu (Korea um) Facebook Account Salai C Alexander tiah ai tuahmi nih VP Henry Van Thio Vanzang Tlang a tlawnnak kong dik loin a ttial mi fianternak. VP Henry Van Thio Thlanglei Laitlang a tlawnpah in Thantlang Peng Vanzang tlang a tlawnnak ah Za Lian Ceu (Korea um) Facebook Account Salai C Alexander tiah ai tuah mi nih a dik lo ningin ca a tialmi kong he pehtlai in keimah a zultu, Biak Nun Mawi nih a tawinak in fianternak ka rak tuah lai.\nAtulio Covid-19 ruangah mibu 50 cung he biaruahnak a ngah lo caah duhning tlukin khuami hna he ton biaruahnak kan ngei kho lo. Cheukhat a hngal thiam lo mi nih cun phundang in an ruah piak khawh men. Vanzang tlang kan tlawn ning cu a tawinak in ka rak langhter lai. Thantlang in Sopum kan kal, Sopum khuami he ton biaruahnak kan ngei dih hnu ah Vanzang kan lan.\nVanzang khuami he ton biaruahnak kan ngeih dih hnu ah Farrawn kan lan. Farrawn khuami nih sunglawi ngai in an don nain nawlbuar a duh lo caah minung an tthekter viar hna.\nFarrawn khuami he biaruahnak zong voihnih tiang kan tuah(Minung 50 cung tonnak a duh lo caah asi). Farrawn khua he ton biaruahnak kan ngeih dih hnu ah Tlangpi kan lan. Tlangpi khualu ah Lungding khuami nih an rak don. Caan tlawmpal te biaruahnak an ngeih dih hnu ah Tlangpi kan lan.\nZa Ceu Lian bia : Amah dongtu ah minung pathum-li te khi, hmaikhah lo ah, NLD angki cu an hrukter hna timi kong ah. Tlangpi khuami nih Lam kamkhat in an rak don i, thlacamnak zong an ngeihpiak ta i, taang loin Tlanglo khua lei ah kan lan.\nTlanglo khuami he ton biaruahnak kan ngeih dih hnu ah Tlangpi lei kan rak kir tthan i Tlangpi khua ah kan riak. Rawl petu zong an um lo timi kong ah….Tlangpi khuami nih an zohkhenh ning a tthatuk hringhran. Rawl an ei an zohkhenh ning a tthatuk. Mifim khua ciammam ka ti len.\nZan ah meeting kan tuah i, minung 50 cung cu innchung ah um a ngah lo caah zei mawzah cu an chuahter hna i, inntual khat in aa bia an ngai. A bia ngaih a duh ko nain a ngai manh lo mi caah a thaizing zingka ah ton biaruahnak kan serpiak than hna. Tlangpi khua ah voihnih tiang ton biaruahnak an ngei. A tulio Covid -19 ruangah mibu tamtuk ton a ngah lo caah duhdim in ton biaruahnak an ngei kho hna lo. Apoi tuk kan ti.\nZa Ceu Lian ttial mi ning le keimah pumpak in kan hmuh ning tu cu a dang rumro ko.Sopum in, Vanzang, Farrawn, Lungding, Tlangpi le Tlanglo khuami hna an biachim hoiher in, velhle le titer thiam muikeng pakhat zong kahmu hna lo.\nZa Ceu Lian nih a chim mi bantuk hna lungput a ngei ding cun aruah ruahawk an um lo. Cu bantuk lungthin a ngei ding zong azumh in ka zum hna lo. Alangpar in, a mah nih a purhdah sawhsawh mi le thangchiat duh bia ah ka ruah.\nCun, Henry Van Thio cu, Siangpahrang bantuk in a kal ti hoi hna hii, mining hngal pakhat asi caah achim ngam tiah ka ruah. A taktak ah , Myanmar Ram pumpi , Vice President khi va kal taktak tuah sehlaw, zeikhidah an lawh hnga ! Cu bantuk nemmam cu, Laimi te asi caah neih niam tein, Kawlram uktu dirhmun zong lo hlah , neihniam tein mipi he bia aa ruah mi asi.\nTutan Vanzang Tlang kan tlawnnak ah, Za Ceu Lian nih a chim ning he cun, aa ral kah tatak mi asi. Vanzang Tlang belnaang a neh bantuk ah ka ruah.Kawlram uknak zong tlawmte cu a hun i ong ngai tikah, Laimi nih biachim ttha lo le biadawh lo zalong tukin kan chim mi belhi, Kanpa Van Thio zong a ngeih kan chiatter tawn.\nLaimi Pathian a zummi Khrihfa mi kan sinak, Pathian hi ttih hna usih, biadawh lo le micungah fahnak chim hi i ralring usih tiah ralrin a kan pe peng tu asi. Thluachuah kan hmu lai lo tiah, Lai mi huap hin saduh a that i, achim tawn mi asi.Hmanthlak zoh ah Vanzang Tlang an kal umnak fiang tein hmuh khawh a si.\nMINUNG TAMTUK CU KA BLOCK HNA LO, KA BLOCK MI NUNG PAWL KHI ZOH HNA ULAW\nZEITIN DAH US PRESIDENT AN THIM NING ASI? PHUNGLAM AN TUAH MI


Myanmar uknak firtu Min Aung Hlaing nih '2023 dongh lai ah thimnak kan tuah lai' ati than - THE CHIN EXPRESS\nMyanmar uknak firtu Min Aung Hlaing nih ‘2023 dongh lai ah thimnak kan tuah lai’ ati than\nMyanmar mipi thimmi cozah uknak a chuttu ralkap bawizik Min Aung Hlaing nih thla 6 hnu tuni ah, “party dihlak telh in 2023 ah thimnak kan tuah lai,” tiah a chim ṭhan. Uknak a firka zongah “2020 November thimnak a dik lo caah uknak kan lakmi asi, kum 2 chungah thimnak dik kan tuah lai” a rak ti lengmang cang.\n“Kum 2023 August thla tiang uknak ka tlaih lai,” ati. Mah hnu ahcun thimnak tuah dingin a chim.\n“ASEAN ram pawl nih Myanmar ah an thlahmi palai he paoh rian kan ṭuanṭi ko lai,” tiah, Asia ram 10 i funtomnak bu ASEAN nih Myanmar buainak daihter dingin palai thlah an timhmi kong a chim fawn.\n“ASEAN phungphai ning tein rianṭuan ṭi dingin ready kan si. ASEAN nih Myanmar ah an thlah ding palai he zong tonbiaruahnak ngei dingin ready kan si,” ati.\nASEAN chungtel Asia ram 10 hruaitu pawl cu thaizing hi meeting an tuah lai i Myanmar ah thlah ding ASEAN palai thimnak an tuah lai.\nASEAN palai nih cun uknak firtu Kawl Ralkap le dotu phu pawl biaruahnak ngei dingin a forhfial hna lai.\n2020 thimnak cu thimnak zung (UEC) le thimnak zohfeltu ramdang palai pawl nih cun “a dik ko” an ti nain uknak firtu Kawl Ralkap le a tapeh USDP le Rakhine party nih cun ‘a dik lo’ an ti. Ralkap nih cun thimnak tuah hmanh hna sehlaw a dik lai lo tiah Myanmar mipi nih an zumh caah thimnak tuah ṭhan cu an duh lo. NUG cozah zong nih a duh lo.


Aung La: Ṭap Ti Hlah Uh, Taisawm cu Ka Lak Ṭhan Ko Lai | THE CHIN EXPRESS\nFalam ah COVID-19 in minung 1 a thi chap\nCOVID-19 ruangah kharmi Paletwa sianginn an on ṭhan cang hna\nMalaysia rammi nih ‘refugee hi hmun dangah umter hna uh’ tiin cozah an hal\nCRC Malaysia: Covid Raikham Sii Chunhnak Minpeknak Theihternak\nAung La: Ṭap Ti Hlah Uh, Taisawm cu Ka Lak Ṭhan Ko Lai\nAung La Nsang nih Kachin pate a ṭah lio video a tar i “Middleweight Champion taisawm cu ka lak ṭhan hrim lai tiah bia kaan kamh hna, cucaah ṭap ti hlah uh” tiin ca a ṭial.\n“Ka ngandam ko hih. Ka chungkhar zong an dam lio si. Cun ka team zong nih hnulei in a ṭha bikin an ka bawmh ko.\n“Pathian a ṭha! Ṭhawng deuh in kan ra ṭhan lai i mah Middleweight taisawm kha ka lak ṭhan hrim lai tiah bia kaan kamh hna.\n“Cucaah ṭap ti hlah uh,” ati.\nAung La Nsang nih a sungh hnu interview ah a chimmi\nAung La nih, “De Ridder he i phomh ṭhan colh silole midang he i phomh hmasa kong cu puai tawlreltu nawl asi ko. Zei dah ka si ti hi tette piahter an ka duh ahcun ka piah khawh ko. Ka fans pawl caah midang he puai tam deuh i ṭhuat hmasa zong cu apoi ka ti lo.\n“Singkhaw ṭhan colh zong cu a ṭha ṭhiam ko,” tiah a chim.\n“Atu lio cu Light Heavyweight ah i phomh rih loin, middleweight ahhin i phomh rih ka duh. Tu kum dongh hlan ah teinak hmuh ṭhan ka duh.\n“Bigdash he zong avoi 3nak i phomh khawh kan si (voi 2 an i phomh cang). Puai dang zong i phomh khawh rih ka si.\n“De Ridder singkhaw ṭhan colh hrimhrim a hau tinak si leemlo. Cawlcangh deuh le hliphlau tein um ka duh, i tu kum dongh hlan ah puai 1 tal i phomh ka duh.\n“De Ridder nih aa ka rehka ahcun kaa ṭhing kho ngai ko nain hnu cun aa ka rehmi fek tuk i kaa mer kho ti lo. Amah zong tanzaka aa charhchan ve cang tikah a dir tuin ka dir chih nain aa ka rehmi fek lawlaw.\n“Hmasa ahcun hnulei ah ka det ko nain sau ka det lo. Sau deuh rak rialchih ding ka si nain a dih ko cang i mu… Ka kengah bag bantukin aa benh i aa benh rih rua lai tiin ka thawh ah aa ka reh diam,” tiah a chim.\n“Ka light heavyweight champion taisawm veng in kaa phomh hmasa lai maw ti cu puai tawlreltu nawl asi te ko lai,” tiah a chim.\nChin Lian - June 23, 2021\nZahan zaan suimilam 8 hrawngah Matubuk sang um Salai Lal Tha Eng, kum 25 cu COVID-19 zawtnak in an inn ah a nunnak liam....\nChin state, Paletwa peng sianginn pawl cu COVID-19 zawtnak an hmuh caah an khar hna nain tuni June 23 ah an on ṭhan cang...\nMalaysia Ramchung Vuanci Pu Hamzah Zainudin nih, "UNHCR card aa tlaihmi pawl hi hmun dangte ah anmah lawngin umter hna uh tiin kan rammi...\nMalaysia um Chin miphun hawikom dawt hna Covid raikham sii chunhnak kong he pehtlai in theither kan in duhmi hna cu nan mah le...\nUN Thawngthanh: Malaysia Refugee pawl COVID-19 raikhamsi chunh dingin min pek khawh asi cang\nMalaysia um ralzaam le ralzaam-soktu pawl cu COVID-19 raikhamsi i chun dingin min cazin pek khawh asi cang. Raikhamsi chunh a duhmi paoh cu Malaysia...


RAK ZOHCIO TUAH UH, HRINGTU A NU A CELH HRIMHRIM LO LUNG AFAKTUK – The Chinlung Post\nThantlang nawlngeitu hna nih Kan naunu Ruak an tuahto ning cu lungfak tuk asi ko. Zeicaah tiah Malaysia cozah le Kawlram cozah hmanh nih thatein an cohlan cangmi khi asi. Kawlram Tanzung nih aruak tlunpi dingin hnatlaknak a tuahmi hi kawlram huap khawzei hmun le hma, khua zong nih an lonh lo dingmi khi asi. Zeicaah tiah ram pahnih nih hnatlaknak an tuah caah asi.\nKan theihcio bangin nungak Sui Hlei Tial ruak cu a chuahsemnak khua le ram Sui Thantlang ti lengmang mi ram le khua aphan. Sihmanhsehlaw, nawlngeitu hna nih Nungak Sui Hlei Tial ruak cu Thantlang khuachung luhpi nak nawl an pek hna lo caah lamkam ah a ruak cu an vui ter hna tiah theih a si.\nAtaktak le angaingai ti ahcun zapi nih kan i fiannak dingah, Thantlang khuachung luh loin direct Thlanmual kalnak lam hi a um. Thantlang khuachung lupi a haumi asi lo. Motor lam thatuk in an cawhmi a um. Cucu Thantlang khuachung velnak lam timi asi. Cu lam cu Thantlang khualuh lai in kal khawh dih mi lam a si.\nTutan ah nungak Sui Hlei Tial ruak khuachung luhpinak nawl an pek lonak hmun hi Laipawng Lung tiah kawh auh asi. Hi hmun hi Tlangrua kalnak lam a fawinak cun zophei lei kalnak lam asi. Cun hi hmun lila in hin Thantlang khuachung luh a huam lomi caah direct kalnak Thlualam a va chuakmi lam a um i, cu ka lam cun Thantlang Thlanmual cu a chuak.\nKhuachung luh an sianh hna lo zongah Thlualam a chuahnak le Thantlang Thlanmual a chuahnak hmun in kalpi khawh mi asi. Khuachung luhpi hrimhrim an khap bak a si ahcun hika lam hi atthatuk mi lam asi ti cu ahopaoh hal dih hna uh adikmi asi tiah an ti dih ko lai. Ka chim duh bik mi cu khuachung luh an sianh hna lo zongah hawisin vuinak lampi a um ko.\nCulawng siloin Malaysia cozah le Kawlram cozah nih hnatlaknak an tuah cang ruangah Nungak Sui Hlei Tial ruak hi tlunpi a si i, hi kongah hin pumpak or khua pakhat nawlngei hna nih anmah duhning paoh in an tawlrel khawh dingmi thil asi lo. Cunglei nih a zatiah hnatlaknak an tuahmi cu Thantlang nawlngeitu hna nih ningcang loin an tuahmi asi tihi a fiangtuk. Hi kong ka vun langhternak cu mizei nih dah an kham? ahodah a si? thil sining i fiang usih tiah ka langhtermi asi. Kalawm. By. Saya Thang.\nHi konghe pehtlaiin The Chinland Post nih hitihin a langhter. Hmanthlak Thong. Malaysia inn dot (9) cungin atlami Nu Sui Hlei Tial (20) cu Malaysia Cozah le Kawlram Embassy hnatlaknak in Malaysia Vanlawngin Yangon- Yangon in Hakha-Thantlang an rak tlunpi nain Thantlang Uknak lei le Siizung lei Lutlai hna he ichonhbiakning a tluan lo caah Laipawng in an kirter hna i Thanghrin Meheh Zuatnak chak lamkam ah an phunmi hmanthlak a si.\nCozah lei le Chungkhar lei an ichonhbiak than lio a si caah zeitin dah an tawlrel lai tiah zapi nih cuanh cuahmah an si ko. Hi kong he pehtlai in October 7 ah The Chinland Post nih tling tein kan rak tial than te lai. credit. Salai Do Khar Live chungin hmanthlak tiah an langhter.


SAC Ralhrang Hna Sin Ah Thawng Pe Leng Mang Tu Cu, A Kal Nak Ah Ho Theih Loh Nih An, – Chintanbo\nSAC Ralhrang Hna Sin Ah Thawng Pe Leng Mang Tu Cu, A Kal Nak Ah Ho Theih Loh Nih An,\nMay 1, 2022 admin MYANMAR NEWS 0\nKalay peng chung Yazagyo khua ah a ummi U Than Aung cu SAC ralhrang sinah thawngpeng a pek ruangah April 16 zanlei sml 5:00 ah khan Natchaung lampi ah cycle a mongh nakah mizei hngalhlomi phu nih meithal in an kah that.U Than Aung cu an kahnak hmunah a thi colh lo caah sizung ah an kalpi i, zaan sml 10:00 ah a thi tiah theih a si.\nAmah cu SAC ralhrang ralkap nih nawlngeihnak an laak hnuah daiziar tein lamzawhnak a um tik paoh ah hman a thlak hna hnuah ralhrang sinah thawngpang a petu zong a si.Cucaah SAC ralhrang ralkap sinah thawngpang pe ti lo dingin khua chung mino hna nih amah inn ah lengin bia an ruah nain a duh lo caah buainak tiang a rak chuak bal.\ntheih tleih, Kan rawl eimi A-sa-citer: Ti kik kan dinmi nih kan rawl eimi khi a khalter khawh ti si. Nain tisa kan din tikah fawi zaang tein kan eimi rawl kha asa a citer ti si. Cucaah kan rawl eimi a sacitnak dingah tisa tampi din ding a si.\nAn thawchuahnak lam a thatter: Tisa tampi dinnak nih kan thawchuahnak lam a thatter ti si. Tisa kan din tikah tangfah hrum fah tibantuk zawtnak a khamh ti si. Cun tisa cu zinglei ah dinpiak ding a si.\nKan ruhrua caah a tha: Tisa dinnak nih minung kian ruhrua fah a damter khawh. Lu fah ruhrua tam tibantuk a khamh ti si. Siloah tisa cu zeitik caan ah dah din a tthat bik?\nCancer a Runven Khawh- Aihre hang caan hman tein din piak nak nih titsa cawrh mi cancer si nak dingah a bawmchantu pawl kha Aihre nih chuak lo dingin a tuk khawh.\nRihzan A Zawrter- Aihre hang hi Takpum chungah a um mi thau pawl rianrang tein zawrnak dingah bawmchantu a si ve. Cu ruangah aihre le cawhnuk cawhmi kha caan hman tein din piak nak nih takpum chungah a funtom mi thau pawl um lo dingin a runven piak i rihzan kha a kaiter ti lo.\nRuh A Fehter- Aihre ah Calcium le vitamin dat tampi a telmi a si caah takpum chungah a um mi ruh pawl a fehter. (acm)\nNu Le Pa Nih Fale Sinah Tuah Lo Dingmi Kong Relchap. Nu le pa nih kan chungchuak, kan thi le kan sa a si mi fa le a daw lomi kan um lai lo. Asinain beltein voikhat, hnih cu an cungah kan thinhung tuk caan a um ve tawn. Cu cu kan dawt hna lo caah si loin kan dawttuk hna saduh kan thah piak hna ca tuah a si, sihmamhselaw an caah thil tha an rak si thlu ve lem lo.\nA si ah cun zeipawl dah an caah kan piak lo ding cu an si. Aiawh piak lo ding: Voi tampi cu sianginn an kaiah saya-mah te nih inn sa (homework) an rak pek hna caan ah nu le pa nih an mah aiawh in tuah piak lo ding. Sunday School ii biahal nak an tuah hna tik zongah an mah nih an cawn, thiam ta hlanah nu le pa nih awl zaang in phitpiak lo ding. Upa sin le an hawi le sin buainak tenau, bia elnak an neih zongah ka fa si ai tiin au kanh lo ding. An mah tu kha bial hal hna i nun chimh hna ding.\nAn sualpalhnak thuhpiak lo ding, Nu le pa caah cun thil har ngai a si. Mah chung chuak fa le cu kan dawttuk hna sualnak nei lo bantuk bakin kan hmuh hna caah misin zongah kan zoh thla hna. Thil sual an tuah caan zongah kan van ra ii kan huhphenh piak hna, an mah an palhnak tu na palh ti lo le sik loin kan tanh hna in kan huhpiak hna caah kan fa le nih thil sual tuah zongah ka nu le pa nih an ka tanpi ko tiin, nu le pa nih thil sual tuah thazaang pek ah an ruah.\nAbia Pi Ngai Mi Kong Lam Tawi Tutan Ah Fakkhun In Dothlennak Kan Tuah Mi Hi Miphun Hme Te,


Sagaing ramthen Pale- Gangaw lam ah ke in a rak kai mi ralhraang hna cu Bomh 35 puah an tong i 34 an thi. Sagaing ramthen Pale- Gangaw lam Wanbaygyaint (ဝမ်းဘဲဂျိုင့်) khua pawng ah ke in a rak kai mi ralhraang pawl cu Bomb 35 in kan puah hna i ralhraang 34 an thi, 30 leng hliam tuar an um tiah PRA chimnak nawlngeitu pakhat nih a chim.\nNovember 8 zing suimilaam 10:30 ah Pale in ke in a rak kai mi ralhraang thazaang 80 hrawng hna cu PRA, Pale PDF Headquarters le Joker phu thum fonh nih\nBomb in kan puah hna hi a si tiah PRA chimnak nawlngeitu nih a chim. PDF tangti phu thum fonh chung in hliam tuar an um lo tiah kan theih. Ref: Khit Thit Media\nThantlang kong update thar…November 6 lio Thantlang inn an kanghchap mi inn 8 a rak si, inn 191 khangh cang. Kawl ralkap (Ralhrang) nih November 6 lio zinglei 5:30 AM hrawng in Thantlang khua inn an khanghchap mi hi a dihlak ah inn 8 a rak si i nihin tiang an khangh mi dihlak inn 191 a si cang, tiah kan theih.\nHi inn a kaang mi hi Kawl ralkap nih bomb an puah/kahnak ruang a si i hi ni ah CNA in Salai Soe Lin Naing mual a liam i 2 an rak i hliam. Kawl ralkap lei in a thi mi le aa hliam mi an um le um lo nihin tiang CNA/CDF lei nih cathanh an chuah rih lo. September 18 zaan ah Sianginm sang inn 19, October 29 ah inn 164 le November 6 ah inn 8 an khangh i a dihlak ah inn 191 a si cang.#Photo: October 29 lio (ahlun) Cred-THT


THINPHAN THLALAUNAK THAWNGPANG A CHUAK TAKTAK CANG – The Chinlung Post\nFebruary 1, 2021 admin Kawlram 0\nRalkap Nih Aung San Suu Kyi An Tlaih:Civil cozah le ralkap karlak buaibainak linhsat lei a panh chinchin lio pi ah a tu bantukin thinphan thlalauhnak thawngpang a vun chuak taktak ko cang.November Election lio ah khan cozah dirh (form) kho dingin NLD nih teinak a hmuh. Asinain, vote firnak an tuah le si, tiin ralkap lei nih an chim.Myanmar hi 2011 hlan chung paoh kha ralkap nih an uk. Suu Kyi hi kum tampi a inn ah erh a si bal cang.\nThim tharmi Lower House (Ohhluatdaw) nih nihin Monday ah hin tonnak hmasabik ngeih an i tim nain, ralkap lei nih a ni an thawnter hna.Naypytaw le Yangon lam kip ah ralkap an um lulh, tiah BBC South East Asia thawnglatu Jonathan Head nih a chim.Pi Suu Kyi, President Win Myint le a dang hruaitu pawl cu tuzing zingka te ah ralkap nih an tlaih hna, tiin NLD aiawhbiachimtu Myo Nyunt nih Reuters news agency sinah phone in a chim.\nMipi nih faaktuk in lehrulhnak an tuah lai hi ka duhpiak hna lo. Phungningtein cawlcang hna seh, ti ka duh” tiin a chim.Khuapi tamdeuh ah cun internet data connections le phone line pawl zong hnursuan an tong manh cang. Kan seh ai rawk caah thawng kan thanh lo bia a si, tiin MRTV nih cun a chim. Khua tami ah a ummi chief ministers pawl cu an inn ah ralkap nih an va fuh hna i an tlaih hna, tiah an chungkhar pawl nih an chim.\nSaturday tiangah khan cung phunghrampi kan zul ko lai, tiin an chim nain, a thlitein nawlngeihnak chuh (aana ting) an rak i tim ziar.𝐄𝐥𝐞𝐜𝐢𝐭𝐨𝐧 𝐚𝐡 𝐳𝐞𝐢𝐝𝐚𝐡 𝐚 𝐜𝐚𝐧𝐠? November 8 election ah khan NLD nih 83% tluk in teinak a hmuh i, Hlawttaw ah thutdan zaa lakin ai tonenh kho dirhmun a si. Suu Kyi cozah nih phung remhsiamnak (referendum) a tuah khawh cang lai, tiin mi tampi nih an hmuh. 2011 i ralkap uknak a dongh hnu ah tutan hi avoihnihnak election lawng a si rih.\nAsinain, election results kongah ralkap an lung a tling lo i, Supreme Court ah President le Election Commission chiar taza an cuai hna.Vote a tomtom in fir a um, tiin ralkap lei nih an chim hnu tein khan aana tingnak (coup) a um kho, tiin mipi cu an thinlawng an i domh cang. Tazacuainak an tuahmi cu Election Commission nih an hnonpiak hna. BBC. Credit: Chelsea Bawi


Hakha lei Phorhmi Ar 450 Hakha-Monywa kar ah Mibu nih an Chuh Dih Hna – THE CHIN JOURNAL\nOctober 13, 2021 October 13, 2021 | The Chin Journal | Hakha, Chin State\nHakha lei ah an rak phorhmi ar 450 cu nihin zaanlei sml. 5:00 hrawng ah khan Hakha le Monywa karlak Nagamok Tlang (နဂါးမောက်တောင်) zawn ah minung 100 hrawng a simi mibu nih an chuh dih hna, tiah ar chuh a tongmi Hakha khuasa chungkhar hna sin in thawng kan theih.\nNagamok Tlang hrawnghrang hi atu bantuk in firtlai le mithah tibantuk a rak um pah lengmangnak hmun a si.


A Tha Tuk E! Suu Kyi Caah Thawng Tha Bak Si! – Chin 11 News\nA Tha Tuk E! Suu Kyi Caah Thawng Tha Bak Si!\nHnangam ngai asi cang, Suu Kyi caah Thawngttha taktak bak theih asi. Ram Tthawng ttha taktak mi pa7 bak nih Suu Kyi cu Biatak tein an Dirpi cang tiah theih asi! (G7 tiah auh mi hna an si)\nKhah Bawipa atha tuk hringhran ko. Kan thlacam aunak hi a lak hrimhrim a si lailo. Kan hnangam ko hna usih. G7 timi Vawlei cung ram thawng 7 hna nih NLD an dirpi. Ralkap sual an phawt hna. Thimnak nan cohlan a hau, nan tlaihmi pawl thlah hna uh law Hlutdaw meeting au zawk uh an ti. Hi ram hna cu Canada, France, Germany, Italy, Japan, British, US ti an si.\nRalkap hna nih a diklo ningin nawl ngeihnak an chuhmi hna pek tthan uh tiah an ti hna. Cun phung ninglo in an tlaih khihmi hna zong rianran tein thlah tthan ding in an ti fawn hna. Hi bantuk in NLD diorkamh tu ram tthangtha 7 hi upat an tlak kho taktak. Thil dik an ttanh ti a lang khotuk. Bawipa tunih an thinlung ah riant tuan chin koseh. Cred:BBC\nRelchap: 2021 February 1 zingka ah Ralkap nih nawlngeihnak an lak mi kong he pehtlain in Chin Ramkulh Ramkheel party 3 in upa cheukhat nih an hmuhning February 2, The Hakha Times ah an chim cio. Hi kong ah CNLD Party Chairman Pu No Than Kap nih Keimah pumpak hmuhnak ahcun Union Election Commission (UEC) nih thimnak an tuah lio ah ralkap nih nawlngeihnak la cang ko u ti tluk in rian an tuan tiah karuah.


Rev. Dr. Hai Vung Lian Thawngpang Thar Update – The Cherry Par\nRev. Dr. Hai Vung Lian Thawngpang Thar Update\nDr. Hai Vung Lian thawng; Atu te kha Hanah Lian nu he kan i chawn i Kan Senior Pastor cu 11/24/2929 10:45 am oxygen level 60% an pek ati i Nizan nak in 10% a thang cho tinak asi. Nan thlacam nak thawng bak asi ko. Cam ko rih hna usih. ( P. John)\nAtanglei hi nizan hrawng a thawngpang kan theihning kan vun langhtermi a si. Dr. Hai Vung Lian Caah Thlacam Sawmnak; Dawtu vialte hna kan thlacam nak Bawipa nih a kan leh ko. Thinlung kuai in Bawipa sinah Dr. Hai Vung Lian caah thlaza kan campiak peng hram ko ulaw. Bawipa caah a si kho lo mi a um lo ti lungput ngei bu in. Saya Vung Vung update, 11/23/2020, 10:30 am. Saya Vung Vung zong oxygen level 70% an pek tiah an nu sin ah an chim. Oxygen zong a kai deuh mi a lo ve i kan hna ngam deuh ngai ve cu vialte cu dawtu hna nan thlacam nak asi ko. Thla kan dam piak rih ko u law ti kan nawl hna. Credit: Pastor John Van Nun Tluang.\nRev.Dr. Hai Vung Lian A Hnu Bik Thawng le Thlacam Sawmnak; Tuni Sizung lei in thanh nak an tuah mi ning in cun tlawmpal cu nizan nak cun kan tha a hung nuam deuh. A kal hi ttawl a hau men lai, thaizing lei ah schedule kan tuah lai ee an ti. Dr. Hai Vung Lian ( Kan pastor) hi Pathian nih a hlei tein a thim i thluachuah a pek ko tiah ka ruah. Kum 10 reng lo chung a Khrihfa bu ah chungtel ka si cang i zeitik hmanh a aw sang in thinhun nak le a hmai sen ka thei bal lo. Hngakchia/upa thlei dan nak um lo in mi a chawn bia i a biaruah a hei lumsat ning. Ngeihchia mi caah mi hnemh a vai rep ning le mi conglawmh a vai i ret ning.\n← Trump nih Teinak a Hmuh Khawhnak Tuaktanchungnak\nPresident Donald Trump Caah Thawngchia A Si Cang, Joe Biden Nih Rian I Chawnnak Tuah A Thok →


Thantlang Peng Zaangtlang Khua Sing Ca Chimtu Thil Ton Mi — Chin Miphun Tlangau\nThantlang Peng Zaangtlang Khua Sing Ca Chimtu Thil Ton Mi\nSeptember 5, 2021 Salai Ephraim CHIN 0\nRam Buai Lak Ah Kan Ton Mi Te Thantlang peng Zaangtlang(😎 ah siang ca chim in ka um,Kan ram buai ruang ah Feb 20ah CDM ka tuah i March thla dih lei ah Thantlang lei ah kan kir, mah kan kir ah hin kan um nak inn siang cachim um nak inn (boder) ah kan thilri cu kan kal taak viar.\nRambuai ruang i vai dor a hauh sual ah tiah mah cu a si nain sep thla ni 3 ah nan inn le nan lo a si ti loh an ti caah kan thil ri cu chuah viar in mi an um tawh tha te kan hrenh mi si ko nain zei tin kan thil an chuah le an um tu cu fiang in kan thei loh.\nCu lawng si rih loh CDM ka tuah i Thantlang lei kan kir lai ah hin khuami pakhat nih zaan ttim ah kan inn chung ah a kan luh hnawh rih cu pin ah boder um mi zate dinti kan i lak nak ti pipe a cik viar hoi, a thaizing kan nu nih, ziah ni zaan kha zaan ttim ah khan na rak luh ti nem te in a hal cu a nan mah khual fafa ka duh ah kan thah hna lai a ti i hriamnaam he a zuan hnawh\nNamtong in a cheh i an phen piak manh aiza rih hoi lo i meithal ai lak i an tlaih len nain voikhat cu apuah.mah cu kan ram buai cuahmah bu i kan ton mi thil a si caah kan lung a nuam lo ngai le ka van langh ter ve mi si.(Note-i Share in chim porh lo ding.)\nFalam Peng Biaknak Hruaitu Hna Thil Tuah Zeitin Hme An Si Hoi Hnga


Democrats Pawl Nih Thluak Rumro In Election Tei An I Tim Cang. – Kawltu Team\nDemocrats Pawl Nih Thluak Rumro In Election Tei An I Tim Cang.\nTrump bia bang, mail in vote thlak cu an buai ngai ko cang hih. Democrats pawl nih mail in vote lo ahcun kan tei lai lo ti an rak theih tuk i, atu cun a vun fiang ngai cang. A biapi in an i cuhnak states pawl ah Trump nih zing tiang cun a tei ngaingai hna nain mail vote thlami an hngak cang. Nikhat hnih cu hngah le rel an hau men lai ti si. Tazacuai ding in an i tim veve cang. Trump a sivang cang. Biden ruahchannak a um ko a ti ve. Credit : Luther Tin Hre\n← Trump Cu A Duh Zong Duh Lo Zong Ah Kum 4 Chung Cu Aa Hne Rih A Hau Ko Hi.\nUS Laimi Caah Ralrin Thawng Kan Van Thanh. →


Vawlei Cungah A Hlun Bik Mi Pyramid An Hmuh - Ramleng Chinmi\nHomeTheihtleiVawlei Cungah A Hlun Bik Mi Pyramid An Hmuh\nVawlei Cungah A Hlun Bik Mi Pyramid An Hmuh\nDecember 21, 2018 Van Ram Thang Theihtlei 0\nVawleicung khuaruahhar pasarih lakah ai telmi Egypt ram um Pyramid khi a hlun taktak mi a si . An sakning te pawl zoh ah zeitindah an sak khawh hnga, khi Pyramid saknak ding fimthiamnak khi khoika in dah an hmuh hnga timi ruah le tuak peng a si rih. Egypt Pyramid khi vawleicung khuaruahhar minthang lakah a hlun bik pawl a si ve.\nAsinain Egypt Pyramid nakin a hlun deuh mi Pyramid Europe ramah an hmuh tthan. Europe ram i Pyramid an hmuhnak hmun pakhat cu Bosinia ram Balkans ah a si. A hmu tu hi American historian Semir Osmanagic a si. Osmanagic nih a hmuh mi Pyramid cu a min ah Moon Pyramid tiah an kawh.\nOsmanagic nih Europe ramah a hmuh mi Moon Pyramid hi vawleicung ah a tar bikmi/a hlunbikmi a hlan thil a si tiah Osmanagic nih a chim. Moon Pyramid hmai ahhin Sun Pyramid, Visocica Hill ti zongah theihmi a um chih tiah a chimchap. An hmuh mi Pyramid hna cu kum 12,000 tluk a tar cangmi/ a hlun cangmi an si tiah tuanbia ttialtu pawl nih an chim.\nEurope , Bosinia ram i Visoko khua pawng Balkans i Pyramid a hmu tu Semir Osmanagic nih a chimmi cu a luancia kum thong 15, 30 hrawng ahhin miphun an rak um cang, cu hna miphun cu Mayan timi miphun an si i Pyramid a satu pawl an si.\nPyramid an hmuh i an dohthlat lio\nHi hna miphun hna nih Pyramid saknak dingah fimthiamnak hi khoika in dah an hmuh tiah cun vancung( space) in a si tiah Osmanagic nih a chim. A tu chan i fimthiamnak a tthan cho bantuk in a hlan chan zongah fimthiamnak a rak sang tuk ve cang. Cu caah hi Pyramid zong an rak sak khawhnak a si tiah a chimchap.\nRef: The Express


Kawl ralkap pawl thio ding ah KIA an I thawh cang – The Cherry Par\nKawl ralkap pawl thio ding ah KIA an I thawh cang\nMarch 15, 2021 Cherry News\n2018 hnu ah a tutan hi KIA le Kawl ralkap biatak in an i kah a si. Tuan deuh ah KIA nih ralkap uknak lakmi kong ah an lung tlin lo nak cathanh an chuah. Dai te sandah piahmi na kah hna si cun kan in kah colh lai an tiah ralkap an ti hna. Caan sau ngaite KIA an lang ve lo. Zapi mit ah an bau. Ziah KIA hi zeidah an tuah Khuapi zong an lut bal lo tiah mi tampi nih an ruah. A rat cun KIA nih ralkap an tih hna ca si loin mipi zawn an ruah caah Khuapi an luh lonak a si. A ruang cu Kawl ralkap nih KIA tei lo lungfah in mipi kah le khua chung bomb thlak an hmang. Cucu KIA nih a phan.\nKIA cathluan ralkap lei nih zei an rel lo caah Myitkyina ah sandah piahmi cu ralkap nih an kah hna. Voikhat ah minung 2 bak an thi. KIA uar an um tuknak cu an chin bang an tuah. A rau lo Kawl ralkap pawl an phomh colh hna. Atu hi ralkap 200 lengkai KIA nih an thah cang hna. An sakhan zong tampi an lak cang. Nai hrawng cu nifatin ti awk KIA nih kawl ralkap sakhan an lak ko. Cu lak ah nihin thil a cangmi nih mipi hna a ngamter tuk. Thin zong a phang pah.\nZeidah si tiah nihin kha Kachin ram thlanglei KIA ralkap 1000 tluk cu Kawl ralkap tuk dingah thlah an si cang. Thlacamnak he ralhrang thah dingah an I thawh cang.\nHlan ah cun anmah nih meithal an puah hmasat bal lo. Kawl ralkap nih an kah hnga hnu pawngah an lehrulh tawn hna.\nNain atu cu KIA nih an zia an thlen. Kawl ralkap cu nam ding thah ding an ti. A nung tleihmi zong zaangfahnak ngeih hau ti lo an ti cang. Mipi zong ralrin an pek cang hna. Khuapi chungah kan lut lai lo ti awk a tha lo. Ralring in um ko uh. Ralkap he I cawh hlah uh ralkap pawngah um hlah uh tiah ralrin an pek cang hna. A fiangmi cu KIA nih Kawl ralkap cu ar thah in thah an timh cang hna. Thlacam in bawm hna u sih. Nizan zongah Sham ram Khutkhai lei ah kawl ralkap tatma 99 pawl KIA nih an kah hna I kawl ralkap pawl an thi len. Credit: Tluang Ceu Thang\n← Myanmar Ah Civil War A Chuak Kho. Indiaa Ramri Ah CDM Palik 8 An Tlau.\nChina Embassy Nih Kawlram Chung Um Tuluk Mipi Sinah Thawng A Thanh Cang →\nNam in a sawhtu Ram Hel hi Malaysia a um lio zong ah a rak i vel lengmangmi a si!\nCNA, CDF zong kan ttih tuk hna ding a si lo!\nRam Hel Nih Shalom Thang Cu Bia An I Elnak Ah Namte In A Sawh I A Thi!


Ni Hin Ni Tiang Khrihfa Mi Hna Nih Donal Trump Cu Thla An Cam Piak Peng Ko Rih – Onlinenungak\nNi Hin Ni Tiang Khrihfa Mi Hna Nih Donal Trump Cu Thla An Cam Piak Peng Ko Rih\nA tu lio kan vawlei cung nih kan cawnh dih mi cu USA thim nak hi a si. Biden maw cak lai Trump dah ti hi theih fiang a si rih loh, Vote rel nak ah cun ni hin tiang ah cun Biden nih a tei peng ko rih asinain a donghnak taktak ah cun mizei nih dah tei nak a hmuh lai i, US rampi a hruai lai ti cu theih fian a si rih loh. A tu tiang ah cun USA long si lo in vawlei pumpi nih Trump caah thla an cam piak peng ko rih. Teinak cu Bawipa ta si hram ko seh.


PDF Hruaitu Pasaltha Bochan Bakmi Nih Ram Le Miphun Caah A Nun A Pek – Onlinenungak\nPDF Hruaitu Pasaltha Bochan Bakmi Nih Ram Le Miphun Caah A Nun A Pek\nSagaing ramthen, Depayin pengkulh chung ah bochan taktak mi, an mah Depayin PDF lakah hruaitu lutlai, bochanbik mi tiah an timi pasaltha nih ram le miphun zalennak caah a nunnak a pek timi thawngpang nih mipi thinlung a fah ter ngai ngai.\nAtu a nunnak a liam mi pasaltha hi, chunzaan din loin PDF a dirkamh tu, a zohkhenh tu hna, raldohnak ah a hruaitu hna, an mah PDF hruaitu tha bochan taktak mi asi.\n“Nizaan ah a nunnak a pek hi asi. Aphu in a rak ra mi SAC ralhrang pawl a thli tein an cawlcanghnak a ngiat hna lio ah, SAC ralhrang nih ruahdamh in an kah mi Meithal kuanfang nih a khen sual i a nunnak a liam. SAC Uico ralhrang pawl cu an kalnak kip ah thinphang in an um caah meithal heh an puah lengmang.\nCu Meithal ruahdamh in puah mi nih Ko Myat Win cu a khen sual bik mi asi. Ko Myat Win hi raldohnak (Mission) lutlai a si bantuk in, a hruaimi hna PDF pawl an himnak ding ah tiah SAC ralhrang pawl cu a kah hrawnh ve hna, cun a naule PDF pawl cu ahim nak lei ah an zaam. Cu lio ahcun Ko Myat Win tu cu SAC meithal kuanfang nih a khen hi asi” tiah PDF chungtel pakhat nih a chim.\nNihin lila zong Depayin pengkulh ah ralhrang pawl thazaang an chap cuahmah rih. Nizaan ah khan SAC ralhrang 30 an thih hnu in thazaang le hriamnam an rak chapchih hi asi. Cu caah nihin zong raldohnak a faak chinchin ko mi a si caah pawngkam khuami pawl ralrin ding in PDF lei nih theihternak zong an tuah hi asi. V.O.M


Dr. Zaw Wai Soe le Dr. Sasa nihcun kan Dothlengnak a dih deng cang, a rau ti lai lo tiah! – The Cherry Par\nDr. Zaw Wai Soe le Dr. Sasa nihcun kan Dothlengnak a dih deng cang, a rau ti lai lo tiah!\nDOTHLENGNAK HI ZEITIK AH DAH A DIH LAI (တော်လှန်ရေးဘယ်တော့ပြီးမှာလည်း)\nDothlengnak hi Ralhrang kan tei tikah a dih kho bantukin kan sungh tik zongah a dih kho mi asi ve. Kan Vaurawng Dothlennak hi zeitik tiang a rauh lai timi cu a hohmamh nih phuan chung awk a țha lo.\nKhatlei khel i tuak ahcun, hraimnam a țhawng tuk cang mi le a tling tuk cang mi Kawl Ralhrang hi kan tukdoh lai i kan tei lai ti cu zanmang bantuk asi. Asinain khatlei khel i zoh ve ahcun,..Mipi nih duh ti lomi le tha pek ti lomi Ralkap cu sau an dir kho lo timi theory aum ve.\nVaurawng Dothlengnak hi zokzok a dih nak hnga ahcun ramchung le ramleng lungrualnak a herh. Ramchung ah lungrual tein ralhrang doh a biapi ve bantukin Ramleng diplomatic pehtlaihnak țha zong a bia tuk ve.\nDr. Zaw Wai Soe le Dr. Sasa nihcun kan Dothlengnak a dih deng cang, a rau ti lai lo tiah an au ve lengmang. Thazaang an kan pek asi caah a tha ve ko. Asinain mah le mah tha zaang ipeknak sawsawh nih teinak a chuah pi lai lo. Derthawm tuk ko tung i kan cak ko rua tiah mipi nih kan i ruah sual ahcun sunghnak fakpi a chuah kho. Kan cak ko..ral a dih deng cang ti chim lengmang nakin a taktak mithmuh kuttongh in riantuan kha a biapi deuh mi asi.\nAtu kan dirhmun le kan sining bak in cun Dothlengnak hi kan sung lai i cun a dih lai. Ramchung hriamtlai AEOs le mipi dihlak kan lung aa rual i hmunkhat te ah Ralhrang kan doh ahcun kum 2-5 hrawng cu a rau lai tiah ka ruah. Kawl ralhrang chungin Phu an i cheu ahcun kumkhat chungah a dih lai. Ralhrang le NUG nih cabuai cungah Peace Accord an tuah ahcun kanmah kel te kan hlam rih lai i.Mahkel hlam cu sungh asi ko.\nDothlengnak zeitik ahdah a dih lai…kan sung lai maw, kan tei lai. a rau lai maw a tuan lai…. timi cu NUG kut ah aa hngat mi asi. NUG o thil tikhawhnak aa hngat mi asi. Mipi nih NUG cu tha kan pek dih i kan dirpi dih. Mipi thazaang hman an thiam le thiam lo cu an mah NUG cungah aa hngat. Dothlengnak caan a tawi a sau cu NUG kut ah aum. Keimah ruahnak ahcun. Credit: Israel R. Thang\nCaan (time) (အချိန်) hi abiapi tuk mi asi! Pathian ser Minung hi kan lo cio lo. Muidawh, muichia tin kan um lai. Afim, ahrut tin kan um lai. Arum deuh, asi fak deuh tin kan um lai. Thil ti khawh deuh le deuh lo kan um ko lai. Cu ah cun, Atu lio kan caan hi Kan ram kan miphun caah kan zapi tein kan biapik tuk lio caan te asi. Micheu nih nun nak an pek cang.\n← CNA lawng zong raltuk raldo tu an si lo. CDF lawng raltu mi le raldo tu kan si lo ti kan i theih a hau.\nMin Aung Hlaing Mandalay A Kal Lio Bomh Puahnak Le Kawlram Chung Thawngpang! →


KHUALEI CHUNGKHAT CHIMCIO HNA USIH ABIAPI BAK, KUM 3 TIANG THONGTHLAK KHAWH ASI – The Chinlung Post\nSeptember 30, 2020 admin Knowledge 0\nChin Cozah nih Nawl a Chuahmi Kong. A tanglei nawl a buartu cu nawl an buarmi pakhat cio hrambunh in Kokek Harnak Lairel Ningcang Upadi relnak 25 ning in taza cuai a si lai. Pakhatnak. Peng huap in nawl chuahmi a zul lomi, zan chuah lo ding nawl chuahmi a zul lo mi, Pahnihnak. Mibu in biakinn ah I pumh, thlacamnak neih le tonpumhnak neih.\nPathumnak. Phung ning in sermi ramri luhchuahnak in a lut lo mi a rak cohlangtu, t’uanvo ngeitu sin ah thawng thanh a tlolhtu. Palinak. Quarantine Center in a tlimi pawl, phung ning in t’uanvo pekmi cozah riant’uan/bu pawl a t’hihphaihtu, hnahnawhnak a petu. Panganak. Khoi ka khuapi ah dah ka kal timi a chim duh lo mi, umnak hmun lih in a chim mi, va kalnak hmun kha lih in a chim mi, Gate sernak ah nawl a ngai lo mi, lamhla khual tlawnnak in a rak tlung i lampi ah t’um in khua ah a thli in a lut mi le a rak cohlang mi.\nKokek Harnak Lairel Ningcang Upadi relnak 25 hi kum 3 tiang thawngthlak leng ah tangka zong liamter khawhmi a si. A tanglei nawl a buartu cu Kokek Harnak Lairel Ningcang Upadi relnak 29, 30 (a) ning in taza cuai a si lai. Pakhatnak. Mask I hup lo in khuachung ah aa chawklet mi. Pahnihnak. Ngandamnak zoh piak ding a al mi.\nPahnihnak. T’uanvo ruangah, chiat ni ruangah si loin khualtlawnnak siannak tel loin khual a tlawng mi cozah riant’uan pawl le thawngthanhnak pe duh loin a um mi pawl. Kokek harnak lairel ningcang upadi relnak 29 le 30(a) hi kum 1 tiang thawngthlak maw, tangka liamter maw, a pahnih fonh zong in maw sualphawt khawh a si. Credit: Salai Thawngpi/Ramthlo.\nChin Ramkulh Biacei Luzik Le Biaceihtu Thim Ningcang. Tulio hi US Supreme Court ah baiceih lutlai thimnak a linsa ngai i Chin ramkulh baiceih luzik thim ningcang rak thai ve tuah ning. Chin ramkulh ah lutlai luzik pali kan ngeih hna i cu chung ah Biaceih luzik zong aa tel ve. Biaceih luzik thim ningcang cu 2008 phunghrampi le 2010 ramkomh biaceihnak upadi chung ah a um. Ramkulh biaceih zung ah biaceihtu a tlawm bik 3 in a tam bik 7 tiang chiah khawh a si.\nTu dirhmun ahcun pathum a kan chiah piak. Biaceihtu Luzik pakhat le biaceihtu pahnih an si. Myanmar ram chung ramkulh biaceihnak hi nawl ngeihnak a ngeihmi a um pah nain biapi taktak dirhmun khi a ngeih ve lo ca ah ka t’ial theng ti lai lo. President, Ramkomh biaceih luzik le Chin ramkulh Chief Minister he an i ron lai i Ramkulh biaceihtu luzik t’uan ding ca min an laak lai. Cun Chief Minister nih Ramkomh biaceih luzik he an i ron lai i ramkulh biaceihtu t’uan ding ca min an laak lai.\nCuti min an laakmi biaceih luzik le biaceihtu pawl min cu Ramkulh Hlutdaw sin ah an pek lai. Baiceih luzik le biaceihtu pawl nih ngeih a herhmi sinak pawl cu pakhatnak. kum 45-65 kar a si lai. Pahnihnak. phunghrampi 120-nak i Pyituh Hlutdaw palai nih ngeih a herhmi sinak a ngeih lai. Pathumnak. Ramkulh/ramt’hen biaceihtu asiloah Upadi Ayasih (Law Officer) a tlawm bik kum 5 a t’uan mi asiloah Pengkomh ah beiceihtu asiloah Upadi Ayasih a tlawm bik kum 10 a t’uan mi. Palinak. Sih-ni (advocate) a tlawm bik kum 15 a t’uan cang mi.\nPanganak. President nih upadi thiamsang a si tiah a ruahmi. Paruknak. Rampi le rammi cung ah zumhtlak a si lai. Pasarihnak, ramkhel party ah chungtel a si lo mi, Pariatnak. Hlutdaw palai a si lo mi. Chin Hlutdaw nih a cunglei sinak a tlinh lo timi a chuahpi khawh lo a si ahcun President nih ramkomh biaceih luzik le ramkomh Chief Minister he i ron in biaceih luzik ca min an pekmi le Chief Minister nih ramkomh biaceih luzik he i ron in biaceihtu pawl min an pekmi kha President nih biaceihtu luzik le biaceihtu pawl ca ah a fehter lai.\nChin ramkulh biaceihtu luzik le biaceihtu pawl hi a tanglei kong a chuah lo ahcun kum 65 tiang an t’uan khawh. Kum 65 an tlin cun Pension pek an si. (a) Amah nawl in rian aa din/chuahtak, (b) 2008 phunghrampi ning in sualphawt i dinhter, (c) Upadi ning in fehtermi Sii lei riant’uan pawl zoh ning in a ngandamnak nih a tlinh ti lomi, (d) A thih ruangah. Credit: Salai Thawngpi


Holtheihlo kongah Dr. Aung Myint Thang cu Evan a ttuan lio mi, Greek le Hebrew thiam tuk mi NT. Hnuna nih fiangte a leh ko cang hi – Thechinlungnews\nHoltheihlo kongah Dr. Aung Myint Thang cu Evan a ttuan lio mi, Greek le Hebrew thiam tuk mi NT. Hnuna nih fiangte a leh ko cang hi\nHolhtheihlo a doh ngai i,social media(facebook) i tial i holhtheihlo hi a hmanlo,lih lawngte a si ti i atial tawn mi cu saya Dr Aung myint thang hi a si. saya Aung myint thang hi hmai tawnh in ka hmu ballo na in face book ah ka nghal ngai mi a si le ka uar ngai mi a si, a ca tial mi tampi hi ka rak rel tawn i a mah thongin Pathian bia zawng ka nghalh lo mi tampi ka nghalh i, a cungah lawmbia zawng ka chim duh fawn. Amah belte cu holhtheihlo a doh naak ca atial mi tampi ka rak rel i holhtheihlo a doh mi hi amah lawg silo in Vuleiah Doctor le mithiam tampi an um ko ruangah le, an co lo mi Thiangthlarau riantuan naak a si ruangah tial ve ko hna seh..Pathian nih anghal dih ko ka hei ti lengmang, amah belte Dt 3.3.2020 i a ca post mi ka rel i..Namber 10 nak point ka rel tikah abia hi leh a hau ko cang ti ruah naak he, kan Lai mi nih Pathian bia ahman mi annghal khawh nak ngha mah hi ca hi ka vun thlah nak aruang a si.kan zumh mi ka Holhtheihlo/holhdang an kan pe tu kan Pathian Jesu min bochhanin ka vun let ve tuah lai.(keimah chu mithiam sang le ca tang sang a cawng mi zawng ka siloh,Pathian sal pakhat ka sive ko..cun atam deuh mizo holh a hmang mi kan si ruangah Lai ca tial hi ka thiam tuk lemloh i arel zia leh a ngaih zia rak ka thiam ding le tha te i rak rel dingin kan nawl hna)\n1. Hebrai holh i “lason” timi le grik holh i “glossa” timi nih hin a kawh bik mi cu kan “Lei(tongues)” hi a si,cuti a si cun “glossa”kan timi hi holhdang ti i leh zawng ahman i,holhtheihlo ti i leh zawng a hman bak,a ruang cu “glossa nih cun “lei(tongues) “hi a kawh ruangah lei”tang i “ri(sound)a chhuak mi a asi caah kan mah duh i holh silo in thiangthlarau i kan “lei(tongues)a vun control mi a si ruangah dedede..a si zongah a hman i..cu cu holhdang/holhtheihlo timi a si..\n2. Holhdang timi le holhtheihlo timi sullam hi ai khat mi a siko, minung nih kan mah duh ruang silo i Lei(tongues) “a vun control i a cawl ah khin holhheihloh/holhdang cu a si hrim..zei ruangah tiah cun “glossa”timi sullam tak tak ka vun chim mi ah khin holhdang ti long silo in kan “lei(tongues) a vun control mi khi asi ruangah holhtheihlo cu a si,\n3. Holhtheihlo kan timi hi grikah cun “glossalalia” ti a si i,mirang nih “Speaking in tongues”anti,cu cu kan mah lai hawlh cun “Lei(tongues) i holh” ti naak a si\ncuti a si cun mi nih thiangthlarau a co i,a lei(tongues) i a holh mi a si cun didede..zawng siko se..chet chet zawng siko seh..tet tet zawng si seh Holhdang/holhtheihlo cu a si i…holhtheihlo ti hi a hman mi a si.\n4. “Glossalalia”timi hi grik holh word pahnih “glossa” timi le “laleo”ti mi pahnih ai kawp i a ra i ahung um mi a si,grik i “glossa”ti hi hi kan pumsa i “lei(tongues)holh chim naak a si i,”laleo”timi cu “va hawlh”beruah or ri(sound)ser”timi zawng a kawh dih. cuti cun glossa timi sullam cu kan pumsa lei(tongues)i a chuak mi holh” kha a kawh ruangah kan mithiam sang hmasa bik hna i anleh mi “holhtheihlo”ti i bible anrak leh mi hi a hman tuk hring hran ko.\n5. Grik holh i “glossalalia”timi sullam tak tak cu “lei(tongues)”i ri(sound)a chuak mi or lei(tongues) i a ser mi” chim naak a si. lei(tongues) i ri(sound) a chuak ding cun lei(tongues) kha a cawl aherh,glossa/glossalalia timi word hi kan mah lai holh cun “ri(sound) a hung chuak i,lei(tongues)a cawl cang”ti hin a kawh mi cu a si\n6.Glossalalia i a kawh tak mi cu holhdang/holhtheihlo ti lawng silovin kan pumsa(body)pakhat i kan lei(tongues)a cawl cang mi khi a si i…lei(tongues)a cawl i a chim mi kha holhdang,holhtheihlo cu a si ko. thiangthlarau thongi mi ni an lei(tongues)a hung cawl tikah …tete…dede…chit chit…a vun ti khin na lih na ti kho la maw?glossa timi sullam a cung i kan vun tial ban tuk khin holhdang timi nih hi a chim fiang loh…kan mah duh i kan cawl ter mi silo i,thiangthlarau i a vun cawl cang ter mi a si ruangah cu cu holhtheihlo/holhdang cu a si hrim hrim ko.\n7. Holhtheihlo i holh khawh naak anhman cun a let kho tu um hna seh timi hi be hman a si ii..a let kho tu an um tung loh”an ti tawn mi bia hi a tam ngai fawn,annghallo ruang le anco ve lo caah a siko,thiangthlarau riantuan naak arak tlun i holhtheihlo anholh nak hmunah hin alet tu ding Pathian nih ankan pek tawn i,an let bal tawn timi hi annghal rua lo…\n8.Holhtheihlo nan sa i,crusade tuah nakah het chetin nan lam i..lih longte peih ansak i,nan lam pi cu”timi bia hi ti hin ka vun let tuah lai. Efesa :5:19 ah a tial mi lai bible hi a hman ko na in a fiang deuh rua loh ka ti mirang holhah cun”speaking to one another in psalm and hymns and spiritual songs,singing and making melody in your heart to the lord”ti a si. mizo in”Fakna hla te,Pathian hlate,thlarau hla te hian in awi tawn thin ula,”(mizo-english parallel) hi ka zawnte i kan vun lak duh mite cu mi nih hla anphuah mi zawng siloh,Van lei i ankan pek mi hla..kan vawn mi zawng a silo mi kan hei sak khin holhtheihlo a sa anti tawn i…holhtheihlo kan sa silo in “thlarau hla”tu a si…thlarau hla hi mizo nih “thilpek” anti mi talent asi i…holhtheihlo hla a si loh i…thlarau hla”spiritual songs”kha a si…amah belte cu mi nih thlarau lei hla ansak lio ah hin holhtheihlo(glossa)zawng ai tel ve tawn ko ti mi hi chim ka duh fawn,a doh tu hna nih hin an co ve lo ruangah le an nghal lo ruangah a siko…fakpi in thla campiak anherh ko..\n9. Holhtheihlo hi lih si selaw..mi a sual tak tak mi nih an vun co hin an lungthlen a si i an pianthar tung?lih in an piangthar a si ngha maw?(a deu (ader.atak silomi)hi cu a um ve thiam thiam ko..a co ve lo mi caah cun e nghalh hi ahar tuk e. A dongh naak i ka chim duh mi cu thiangthlarau riantuan naak holhtheihlo a doh mi hi anrak um tawn i,tu chan zawngah an um thiam thiam ii…hmai lei chan zawngah an um thiam thiam ko lai,a ruang cu Setan (Diabol,ramhuai)idea a si i a huat tuk mi thlarau riantuan a si ruangah..a minung hmangin avun doh peng ko lai ti mi hi chim chih ka duh,Lai mi nih hin Thlarau lei hla sakte hna,holhtheihlo te hna kan uar chin chin hi a herh ko. A dohtu hna nih an doh hi an co velo caah a si i,an co khawh nak ngha thla tu campiak hna usih,cun a co ve lo mi zawng nih a co ve dingin fakpi i thla kan cam hi aherh tak tak mi a si. Pathian riantuantu Evangelist,Pastor hi ca thiam sang ansi lo ruangah phorhlot bu in kan sawi ding a siloh. Pathian bia hi Doctor. Bible ca cawn,nak ruang ii pemh khawh zawng a si fawn loh…mi nih thiangthlarau a co lo cun Pathian be thuk a pemh lai loh(mithiam,doctor,bible ca cawn zawng a tha ko,thiangthlarau duh ning i rian tuan hi atha cem)pumsa dihlak te i thangthat mi hna hi Pathian i hman mi hna cu ansi,Pathian bia athuk mi hi thiangthlarau thawn nak he cun nghalh khawh a siko. a herhah cun ka vun tial than te lai..areltu hna nan dihlakin Pathian nih thlua inchuah hna seh.\nBe the first to comment on "Holtheihlo kongah Dr. Aung Myint Thang cu Evan a ttuan lio mi, Greek le Hebrew thiam tuk mi NT. Hnuna nih fiangte a leh ko cang hi"


John Thanga: Ka min in tuahmi Facebook account deu nih tangka a hlen hna | THE CHIN EXPRESS\nHome Chin John Thanga: Ka min in tuahmi Facebook account deu nih tangka a...\nJohn Thanga: Ka min in tuahmi Facebook account deu nih tangka a hlen hna\nJohn Thanga timi Facebook account deu nih minu pakhat cu lih hrokhrol in tangka a cawi i a hlen timi thawngpang a chuak. Mah kongah awttha John Thanga nih hitin a ti.\n“Keimah min account deu (atu ka hmanmi keimah account si loin) hmang in lih hrokhrol in tangka a cawi i mi a hlen timi thawngpang ka theih cu ka lau tuk.\nCun, hlen a tongmi kan farnu ca zongah ka lungttha hrim lo. Zeitik hmanh ah Fake Account ka hmang bal lo i Online zongin tangka ka cawi bal lo.\nMah kong hi keimah he zeihmanh aa pehtlai lo. Ka hawile hna, mah thawngpang hi i zumh sual lai u cih. Mihrokhrol pawl zong i ralring dingin ralrin kan pek hna” tiah awttha John Thanga nih a Facebook cahmai ah a ttial.\nJohn Thanga cu Galaxy Star Myanmar 2017 ah top 8 tiang a phan mi a si. Atu hi US ram ah hlasak an sawm i khual a tlawn lio a si.


Chin Nu Khuang Hliang Par Cu US Ah A Ruak In An Char – FIAKFAIROCK\nChin Nu Khuang Hliang Par Cu US Ah A Ruak In An Char\nDecember 24, 2018 admin THAWNG PANG 0\nIndianapolis – US caan December 23, Zarhpini zingka ah nungak Khuang Hliang Par ruak cu southside apartment complex i hnawmpung nganpi chungah an hmuh. Khuan Hliang Par, kum 27 hi Indianapolis ah chungkhar he khuasami a si. Laitlang an khua cu Thantlang peng, Vuangtu khua an si.\nIndianapolis khua i Zophei Baptist Church member an si.\nZarhpini zingka 10am fai ah ‘Teddy Lamkam i 300 block hram hnawmpung nganpi chungah mithi ruak kan hmuh’ tiin palek an chawnh hna. Zeitin dah a thih ning si tih., cu palek nih an fehter rih lo. Lainawn hlattu palek pawl nih thil sining an hlat cuahmah lio a si.\nThil sining a hngalmi nan um ahcun Misual Dotu palek phu phone number 317-262-8477 ah thawngthanh khawh a si. “Ruak vui ni le thlantlak ni cu hnu ah thawng kan thanh te lai,” tiah Zophei Baptist Church nih an Facebook page ah an thanh. Ngaknu Khuang Hliang Par thihnak kong he pehtlai in Salai Biak nih a tanglei bangin a ttial.\nSalai Biak: Nihin Indianapolis kan thil tawnmi cu…\nZan lei 6:30pm hrawng ah Indy um kan naupa Rocungnung nih thawngpang a rak thanhmi ka theih i a mah cu phone ka hei call. Thawngpang ch Khuang Par kum (20) hrawng si tiah an ruahmi a ruakin an hmuh timi a si.\nA chung le hlat lio a si tiah a ka chimh. IMPD non-Emergency ah phone in ka hlat cawlh ve i, Khuang Par a u le tiah ruahmi inn ah cun ka kal. Kan naupa Rocung le a u le tiah inn ah cun an rak um. Tlawmpal ah detectives pahnih an rung phan cawlh i a unu sin ah thawng an hlat i a unu sin\nah thawng a fiang in an chim ta i, an nau nu Khuang Hliang Par kum (27) a sinak kha an fianh.\nCun tlawmpal zong ah Marion County Coroner in officer nu pakhat a rak phan ve i thilsining dikthlir deuh le a hmanthlak hna a kan zohter i a mah si ko ti kha a u le nih an fianh.\nAnih hi nungak a si rih. Amui sam chuak thiam ngaimi te a si. Nizan ah khan a chungle cu Vuangtu X’mas ah an kal i a nih hi a hawi le sin ah a kal tiah an theih. A u nu le pahnih le a unu vapa he khuasami m an si. Inn in a kal hnu ah phone an chawnh nain a phone tlai ti lo. Nihin zanlei ah hin mah tihin Police nih a ruak an hmuh i chungkhar an hlatnak cu ICBC Khrihfabu sin ah an rak hlat hmasa bikmi cu a si.\nAn hmuhningcang hna an chim tik ah hin, lunghring ngai a si. An dothlat cuahmah liopi a si tik ah a thihnak kong cu fiangin chim awk a um lo. Aho nihdah a ruakcu a hmuh hmasa tbtk kong hna ah theih fian khawhmi a um rih lo.\nZei khom a si ah, Pathian nih a chungkhar hnem hram ko hna seh. Thil thalo tuahtu hna zong cu a ho an si zong ah an luat kho lai lo dah! Yarzawutbay Pyay Ma luat, ti a si.\nLaknak : Thak Bawk Pai\nFacang na ttawlnak hang nih zeitlukin dah na hmaivun tthat ter khawh\nRonaldo darling tthing nih cun minthan le lar ka duh ruang ah model ka si loh a ti


A Tiru Bak : India Ralkap Nih Dr.Sasa Zong Ven Hram An Thok Ve Cang Ko Hih – Onlinenungak\nA Tiru Bak : India Ralkap Nih Dr.Sasa Zong Ven Hram An Thok Ve Cang Ko Hih\nFebruary 1, 2021 ah Myanmar ramchung nawlneihnak cu ralkap pawl kutchung ah a phan cang i NLD hruaitu upa pawl cu an tleih thluahmah hna. Chinmi NLD Party chung i min a nei mi pahnih Dr.Sasa le Myanmar vice president Henry Van Thio cu an tlai rih hna loh tiah thawngtheih a si.\nDr.Sasa cu India cozah le India ralkap pawl i zohkhenh nak vennak tang ah a um tiin N Kham Aung nih a langh ter. India ralkap pawl nih an cawngh bu cun, ramdang pawl he i chawnh biak nak an neih cuahmah lio a si.\nDr.Sasa i a nupi Dr. Mary Chozah cu India mi a si. Myanmar vice president Henry Van Thio zong Myanmar ralkap pawl nih an tlai loh nain an inn cu ralkap pawl nih an cawngh cuahmah lio a si. Ṭhenkhat nih cun VP Henry Van Thio cu ralkap in a rak i bang mi a si ruangah an tlai nemmam lai loh. A mah a rian thing Myanmar vice president a tuan ko lai tiah an chim. 2011-2015 chung cu New Zealand, Otago khuapi ah an um i an rak lawinak Dunedin’s Leith Valley Presbyterian Church pawl nij an nehsawh tuk nak kong Otago Daily Times thawngpang thanh nak ah an langj ter.


NU NIH HRUAIMI RAM PAOH A HIM DIH, CHINRAM CM AH NU KAN HERH – The Chinlung Post\nChin State Chief Minister or Ministers Caah Chin Nu Kan Herh Cang.Judah Miphun cu Esther thawngin luatnak an hmuh bang, Chin Miphun zong Chin Nu thawngin luatnak hmuh ve cang hna uhsih. Democracy Lamthluan kan zulh kum (10) chung Pa nih Chief Minister or Ministers dirhmun in hruai asi. Cu caah atu termkhat @ Kum (5) hi cu Nu hmunhma pekin Chief Minister or Ministers kan pek ve hna a herh cang.\nPathumnak. Na Nu (or) nan Nu nih chungkhar caah aa pekchanh nakle dawtnak an ngeihmi kha ruat law Chinram caah Chin Nu dirhmun ttha pek a herh cang. 4. Nubik nih ttha tein a zohkhen mi chungkhar cu, zeitik hmanh ah chungkhar Va/fale an lohtlau, rawk thai ballo. Cu caah, Chinmi tlaulanh terding na sian lo ahcun, Chinram zohkhen tuding ah Chin Nu hmunhma pek caan a cu cang.


Democracy Kan Hmuh Khawh Nak Dingah Cun Hluttaw Ah Ralkap An Tlauta Dih A Hau Lai — Salai Ephraim Thawngpang\nDemocracy Kan Hmuh Khawh Nak Dingah Cun Hluttaw Ah Ralkap An Tlauta Dih A Hau Lai\nAtu kan ram sining zoh ah cun Chin miphun sin ah Kawl miphun hna nih hlen nuam an kan ti tuk i,hlen an kan timh peng ti cu a fiang ko.zeicatiah Kawl miphun an cawlcangh ning nih fian tein a langhter ko cang.kum 2020 ithimnak hi Chin miphun zong nih biatak tein kan buaipi cio mi a si bantuk in Kawl miphun hna zong nih biatak tein an buaipi cuahmah ve.Party pakhat le pakhat karlak ah bia vaivuan tampi a chuak cuahmah cang.cucu a phung a si fawn ko.\nCun, Party pakhat le pakhat karlak ah a phun phun in biavai vuai le biathli a chuak mi pawl hna nih cun Democracy ram sinak a thawtnam”ayahta”cu a si ko.Party pakhat le pakhat i chimrelnak ruangah mi zei hmanh pumpak in i huak awk le i ral awk hlei cu a um awk hlei a si loh.NLD nih 2015 ithimnak lio ah mipi an rak tei hna ruangah ningcang tein tei nak an rak hmuh khawh.\nAsinain NLD nih teinak an hmuh hnu in ram t’hancho nak taktak cu zei hmanh tawlrel a tim lo ti usih law kan palh tuk lai ti cu ka zum lo.zeicatiah tuchun ni tiang thil umtu ning cu kan mit in siseh,kan hnar in siseh kan theih dih cio mi an si.2020 ithimnak zongah hin NLD hi zumh cem mi le a thazaang a t’hawng cem mi cu an si fawn rih.NLD nih cun Tlang cung mi hna caah federal cu tuah piak an kan tim lo i Second Step tu ah chiah piak an kan timh fawn.\nNLD nih zei tin dah Tlangcung mi hlen an kan timh tiah cun Democracy le Federal min i put in Tlangcung mi hna sin ah Democracy hmanh hmuhta lo ah cun Federal cu pek hmasa phung a si lo.Federal hmuh nak dingin nan au caan a si lo ti hi a si.cu thil cu Chin ram ramkheltu pasal t’ha zei maw zat hna nih cun an theih i aupi an timh cang.cucu Kawl miphun ruahnak cu a si caah Chin miphun nih kan lungfim a herh taktak cang.\nAsi ah teh,zei tik ah dah Democracy cu zei tin dah kan hmuh khawh ning a si ne lai?Chinram khulh milung fim pawl hna nih cun Democracy kan hmuh khawh nak ding caah dawnkhantu bik cu Hluttaw ah nawlngeitu kawl ralkap pawl hna an um ti lo tik lawnglawng ah Democracy cu pek kan si te lai tiah an ruah.asiah teh Hluttaw in cun zei tik ah dah Kawl ralkap cu an tlau khawh ne lai?a tu bantuk term a si peng ko ah cun Hluttaw in ralkap 5% tlawmter an timh na in 25% tluk cu kum 2045 tluk hnu lawngah Democracy in federal ah a phan kho dingmi kan si.\nTagged Democracy Kan Hmuh Khawh Nak Dingah Cun Hluttaw Ah Ralkap An Tlauta Dih A Hau Lai\nPago Ramt’hen Ah Dinfelnak In Lawyer Biaceitu Rian A Tuantu Thihnak Kongah A Cozah Nih Mah Le Mah Athat In A Cohlan Piak Hoi →\n← Breaking News: North Korea Nih America He Hmai Tonh Ton Biaruahnak Ngeih Ding Cu A Hnawl Than Hoi


Hi nak in Ṭih Nung Dirhmun Hi Kan Ca Ah A Um Ti Lo! – The Cherry Par\nHi nak in Ṭih Nung Dirhmun Hi Kan Ca Ah A Um Ti Lo!\nHi nakin Ṭih Nung Dirhmun Hi Kan Ca Ah A Um Ti Lo\n(Hi ca hi Par Chin Sung nih a tialmi a si). Nai te ah kawl ralkap motor 90 hrawng a rak kai mi kha ralkap chungkhar tampi an i tel ti asi. Cu caah MAH nih ai timh mi cu chin mi nih chin ram an chuah tak thluahmah cang ti a theih tik ah can tha ah ai lak i chinram ah kawl ci karh ter kawl miphun nih khuh dih i chin ram timi hi um ti lo ding ah timlamhnak a nei.\nKawl pawl chin ram ah a tam khawh chung tam in kuat thluah mah a timh cang. Hihi kan thei loh ah cun ttih a nung tak tak mi dir hmun ah kan um cang. Alarming kan si cang. Hinak in ttih nung dir hmun hi kan caah a um ti lo. Pathian chiat sernak hlah maw kan tawn cang ti awk in kan um cang.\nCucaah Chin ram hi kan chuahtak lengmang ah cun kir kan duk tik ah cun kawl mi lawngte in an rak khat cang lai i kan kir kho ti lai lo. Hi hi pei RAM CHUH, MIPHUN CI HMIH, BIAK NAK HRAWH, kan ti leng mang mi cu asi i kan ttih bik mi cu asi cu. Ram zu nih inn zu a tthawl dih hnik cang hih. A hnu ah cun chin state/ timi a um ti lai lo.\nHi hi kan si cang. Cu caah ram dang um khrih fa bu pawl dihlak tho cang uh, CBCUSA bantuk in 10% tal cu tho ve cang uh. Chinram Mepung/ hmanthlak hi hnawh asi lio. Na mit thlam in hei suai law, chinram ah CNF/A hi dir hlah seh um hlah seh law a tu kawl mit au hman ttha thi in a zoh ngam lo mi MP pa kua pa hra pawl, kawl hawl hman tha tthi in a thiam lo mi Lian luai le Ni Sui Lian te nih kawlpawl khi an dirh awnh khawh hna lai maw?\nCu caah ah thil hi a hmasa le a hma hnung a um, a tu cu CHIN RAM COZAH dirh zau a herh kan ti lengmang mi cu asi. Thutnak I cuh can asi loh. Credit: Par Chin Sung\nKan CDF ralkap hna kut ah hriamnam t’ha nuainimtein pek khawhnak lam cu chungkhar cio le khua cio in raldoh ah ai thawhmi vialte hna kha hriamnam ciote he i thawhter kha a si. Kutro in raldoh ah kan i thawhter hna, aho hriamnam dah lampi ah char pah in raldoh hna seh kan ti? Yakhaing nih an fanule le an fapale hna AA sinah kutro in an kalter hna lo.\nRalkahnak caah a herhmi hriam he an pawhter hna, hriamnam an zalh piak cio hna. Kutro he i thawhter hna hlah usih, hriamnam he i thawhter hna usih. Kan fale hna kut ah chungkhar cio le khua cio nih hriamnam he kan pawhter hna hlan poh cu CDF hi bochan awktlakin ral a do kho lai lo. Midang kut in rul tlaih i tiim hlah usih. CBCUSA le Khrihfabu dangdang lawng i bochan fawn hlah usih. Chungkhar kip le khua kip nih t’anlaak cio kan hau.\nkan CNA le kan CDF hi an hriam nam a chia a si lo dakaw mindat le kalay ka baw hna an hriamnam he tan chunh ah cun CNA le thantlang hakha CDF hi an hriam nam a tha tuk ko a si na in Mindat le kalay kabaw tluk un ralkap kan that kho hna lo hih a ruag chim ding a um na in ka chim huam lem loh ralchiat deuh a si ko rua.\n← Ralhrang Nih Chin Mipi An Kan Tuahto Ning Hi A Fak Tuk Hringhran Ko E!\nHakha Thil Sining Cu, Mino Nih An Inn Ah An It Ngam Ti Lo! →


Covid-19 He Pehtlai In Biahal Lehnak – Chin 11 News\nCovid-19 He Pehtlai In Biahal Lehnak\nEurope le USA te pawl nih Korea, Singapre le Tuluk bantuk in an tuah awk a si a titu an um pah i zeidah a si? Atu ning a si ahcun rian lo in sau tuk a ummi le company pawl pei an sung tuk lai hi. Na ruahning theih kan duh ko.\n– Europe ram tamdeuh cu rian (company/sehzung) khar lo awk a ttha lomi khar an si, i sianginn zong an khar dih. Ramri zong an khar ko hna. Asinain Democracy ram a simi mipi thimmi parliamentary cozah pawl hi duhpaoh in thil an tuah kho lo i debate tuah ta lengmang an herhnak a um tikah biakhiahnak khualrang in an tuah kho tawn lo. USA le Europe an tuahning cu nan vun theih cio ko lai caah Tuluk, Singapore le Korea te pawl an tuahning tu tlawmpal ka vun chim lai.\nTuluk nih mah zawtnak fiang tein an theih hnu, an khualipi Beijing ah an hmuh hnu lawng in Hubei peng khuapi 15, minung million 60 leng an khar, an phih hna. Cun sii-ai le rawl herhmi lawnglawng onh a si i a dang paoh inn ah an i erh. Mawtaw, tlanglawng le vanlawng an khar dih. January dih ahhin Tuluk milu 760 leng hi inn ah an i erh tiah New York Times nih a ttial. Wuhan an khar hnu ni thum ah i chonhmi a par (peak) a phan, i cu hnu cun a zor ti a si. WHO nih Tuluk ripawt ning in 81 000 leng an i chonh a ti nain a let in a tam kho tiah ruah a si. Sihmanhsehlaw, mah hi zawtnak hi ai thupmi a si i mi tampi caah a zual in thihnak a phanmi a si lo caah siibawi te nih theih lomi an tampi kho ko.\nSingapore le Hong Kong hi WHO nih khualtlawn phih (ram khat le ram khat kar) a hau lai lo an rak ti ko nain Covid-19 thawng an theih in khar khawhmi paoh an khar colh ti si a si. Singapore cu inn ah an ierh colh, rian le dawr an khar hna. Cun million 5 hrawng Test an tuah i azapi Covid-19 in a zawmi 90 hrawng lawng an si. 2002/3 i SARs-covid-2 nih fak tuk in a rak den balmi Hong Kong le Siangapore cu an rak iralrin pinah an phung sermi a har (strict) tuk ti a si.\nSouth Korea hi an ram ningpi in Shutdown cu a tuah lo nain Taiwan bantuk in mizaw kha a kawl bak in an kawl hna. Covid-19 a ngei ti theih tikah cu mizaw he naihniam minung le takpum naih in a rak i pehtlaimi kha an kawl hna ti a si. Cu hnu ah a dang tein an chiah hna, an zawtnak le i chonh ning kha an hlat, an zohfel. Taiwan le bang cu Technology hmang in Privacy zong buar dih in aa chonh kho, mizaw he an i pehtlai timi paoh an kawl hna. Cun ram dang an a tlungmi pawl kha an luh ni tiang hlathlai piak an si.\nMah hi Covid-19 kong i khar le phihnak tuahning hi ram khat le ram khat an i lo hna lo. Cucu uknak ruang zong ah a si pinah uktu ruang ah a si kho. Abiana ah Belarus ram hna cu atu tiang bawlung (club), le a dang zanglek phunphun an on rih, i dawr zong ni dang bantuk in on a si. An president nih zei ah a rel lo, i zuu a pinmi a hleiin Vodka tamdeuh tu in ding u tiah a fial hna. Asinain tu chun ah khan an ram Covid-19 in zawmi 600 hrawng an um cang i 8 an thi. Mah cu a zeipoi rih lo.\nEurope le USA tibantuk pawl hi rian le ramri kharnak an tuah a tlaideuh pinah covo a upatmi ram le democracy ram an si ruangah an phung a dindeuh (a strict lodeuh) ruang ahhin chawleh lei le rian lei ah cun sau lak cu an tuar ve rih ko lai tiah an ruah.\nKeimah ka ruahning cu chim ding um lo, kan leh ning na lungtling dek maw, infomation le ruahning Comment ah i Share khawh a si ko.\nLaknak: Teirial Caṭialtu


A poi tuk cang ko ee!! Ttih an nung ning a lang thluamah cang. Min Aung Hlain nih phunghrampi rem i tim hla u, nan rem kho hlei lai lo a ti cang – Thechinlungnews\nA poi tuk cang ko ee!! Ttih an nung ning a lang thluamah cang. Min Aung Hlain nih phunghrampi rem i tim hla u, nan rem kho hlei lai lo a ti cang\nA bia chim ning cu ttih nung bak a si cang ko hi, mah bantuk in mipi sin ah ralrin peknak bia bak a vun chim cang ko hi. Senior General Min Aung Hlaing nih rammi hna cu ralrin peknak bia a chimh hna, “Democracy lam zulhnak caah 2008 phunghrampi he pehtlaiin harnak a sertu paoh paoh cu cozah in lehnak tuah a si lai,” a ti. Myanmar cozah ralkap bawi nih Japan cazual (newspaper) pakhat, Yomiuri Shimbun sinah a chimmi cu, ralkap nih fektein ram a um khawhnak caah rian an ttuan, democracy phunglam zul dingin tuahsernak ngeih cuahmah a si.\n“Phunghrampi hi thlen khawh a si lo, ram nih tthanchohnak a ngeih khawhnak caah liamcia caanah khan voi tam taktak thlen a rak si cang, tuchunni ahcun kan kalning a feh khawhnak caah rian kan ttuan,” tiah Japan cazual pakhat sinah nithumni-ah khan a chim. “2008 phunghrampi he pehtlaiin harnak a sermi paoh cu a herhning in lehnak kan tuah colh lai,” tiah ralrinnak bia a chim.\nPhunghrampi nih a cohlan bantukin parliament-ah ralkap nih seat 25% an ngei, phunghrampi remhnak caah hin a tlawm bikah MP dihlak in 75% nih an cohlan a herh, ralkap nih ram chung himnak caah a herhmi vialte Defence and Home Affairs zong an tlaih dih. Myanmar ramah ruling party, National League for Democracy (NLD) nih thimnak an ngeih lio i biakamnak an rak ngeihmi bantuk in January thlaah khan phunghrampi thlennak caah an draft mi vialte cu an rak submit dih cang.\nNLD nih phunghrampi remh-awk-ah an chuahpimi dihlak kha 114 a si i, remh-awk an timi lakah pakhat cu, parliament ah ralkap nih seat 25% an ngeihmi tlawmter deuh a si. NLD nih remhawk an tining ahcun, thimnak ngeih nawlh tikah ralkap seat ngeihmi cu 15% ah tthumh, 2025 thimnak ngeih tikah ralkap nih an seat ngeihmi cu 10%-ah tthumh tthan dingin le 2030 thimnak a phanh tikah cun, ralkap seat ngeihmi cu 5% lawnglawngah chiah a si.\nPhunghrampi remhawk-ah an chuahpimi hi a tlamtlin khawh a si ahcun, ralkap nawlngeihnak cu Myanmar ramah a dong thluahmah cang lai. Sihmanhselaw, Snr General Min Aung Hlaing nih ralrinnak bia a chimmi cu, NLD duhning in phunghrampi kan remh ahcun ramchungah buainak a um lai, politics he pehtlaiin ram a umning a fek kho lai lo a ti. A chimning ahcun, ralkap (tatmadaw) le rammi karlakah pehtlaihnak a umning zong tuchunni ahcun a ttha tuk, soisel-awk a um lo a ti. cucaah, 2008 phunghrampi hi remh a herh lo tiah a chim.\nBe the first to comment on "A poi tuk cang ko ee!! Ttih an nung ning a lang thluamah cang. Min Aung Hlain nih phunghrampi rem i tim hla u, nan rem kho hlei lai lo a ti cang"


Laiholh Video Tein An Van Phuan Cang Hih, CDF-Hakha Nih Ralkap 10 An Thah, CDF- Thlantlang Nih Ralkap 17 An Thah (+Video) – Buanchukcho\nJune 11, 2021 admin VIDEO 0\nKhah tuzing thawngpang Laiholh tein chimmi le phun mi a si, a tlamtling ngaingai tawi fing tein thawng a phuan mi hi rak ngai cio hna usih. Chin Pasal ttha Bawipa nih umpi zungzal ko hna seh. “11.June (Zing) Thuthang: CDF-Hakha in Ralkap 10 an that, CDF-Thangtlang in Ralkap 17 an that ..An Cangtha tuk…👇👇👇”. The Chin Family\nA tanglei ah a Video kan van thil ngeih khawh cio van i zuam hna usih. Laiholh tein thawngpang tthattha kan ngeih khawh peng nak hnga, SUBSCRIBE hi tuahpiak rak philh hlah.\nthawngpang dang relchap : Ralkap Sin I Biathli A Phuang Zungzal Tu Dalan An Thah Ning Cu A Fak Tak Tak\nPago ramthen Pyi khuapi ah ralkap dirpi men lawng i duhtawk loin ralkap dokalh in mipi an cawlcangh ning pawl vialte cu a thli te in ralkap pawl sin ah a rak chim lengmang tu dalan cu June 9 ,zan nazi 8pm hrawngah an kah i a nunnak a liam tiah thawng theih a si.\nKo Wa Kyi cu USDP party tanh tu a si ban tuk in tutan Myanmar ram buainak zong ah ralkap dirpitu a si i rakap dokalh in mipi cawlcangh dan pawl cu a thli tein ralkap pawl sin ah cun a rak chim lengmang tawn. Mipi lakah a konglam cu a lang sar tuk i tuah ti lo ding in ralrin nak zong pek a sinain, ralkap pawl sinah biathli chimh a kaltak khawh lo ruang ah an thah lawlaw nak a si.\nA chungkhar lak i pakhat nih cun “June 9 ,zan nazi 8 hrawngah a si i inn ah a rak tin ding mi cu lampi ah an rak bawh. Cuti cun a rak lawi an hmuh bak cun meithal in an kah colh i a zam colh. Ko Wa Kyi cu sizung ah a rianran nak in an tlik pi colh ko nain meithal an kah nak hliamhma a fah tuk ruang ah a hliamhma tuar kho loin a nunnak a liam colh tiah a chim.\nThawngpang an van theih bak cun a rianran khawh chung in ralkap pawl cu an rak phan colh i sizung ah an va kalpi colh. Sizung zong ah cun tha tukin an zohkhenh ko nain, Ko Wa Kyi cu a hriamhma tuar kho lo in a thi. Cu hnuah ralkap pawl nih cun pawngkam mipi cu bia an hal thluahmah hna nain, tutiang ah cun thleih mi an nei rih loh ti a si. Credit : Vapual Auaw


Thantlang Khua A Cang Mi Hi Khuaruahhar PhunKhat A Si Ko – Chin World News Evening\nKhuaruahhar ko. A tanglei kan rak langhter mi hi Salai Thawngpi timi ih Thantlang khua ah a cang ttheu tawnmi asi tiah a ttialmi zoh tikah khuaruahhar taktak khi si, khat lei cun ningtti lei hna khi si. A ttialnak ahcun tukum chung tiangah a cangmi thil asi pinah voikhat a can ahcun caan rau lo te ah aa peh colh tiah thil um tu ning kong a chim mi nih khuaruahhar taktak si. A chim mi cu a tanglei ah kan rak langhter.\nKhuaruahhar PhunKhat A Si Ko Rua: Thantlang ka phak ka ah Palik bawi pakhat nih bia a ka ruah. Thantlang ah mahte lai ai nawng mi pakhat a um cun rau lote ah pakhat nih a zulh colh ve. Hihi a um tawnmi thil a si a ka ti. Kan hnulei ah palik pakhat hri in ai awk. Thawng an van ka thanh i ka lung ah rau lo teh midang pakhat nih a zul colh hnga maw tiah a chuak. Aruang cu palik pa nih a ka chimhmi a si tak maw, si tak lo ti hngalh ka duh ca a si. A rau taktak lo. 22.2.2020 ah hri in ai awk mi an um taktak. Hihi thil khuaruahhar phunkhat a si ko tiah nan ruat ve dek maw? Ref: TTFTN\nRelchih. Nihin Myanmar ram kong he pehtlai in tahchunnak tuanbia kan chim hna lai: Voikhat cu Lian Do nih hringtu a nu le pa lungtlin lo in nupi a fir. Hringtu anu le pa nih chim awk hngalh lo ah vok an thah piak ve, chaw an man dih. Cu vialte tuah piak lo ah le a buai ding a si fawn caah an tuah piak. Hringtu a pa Chum Er nih “ka fa zei dang vialte nak in nupi pasal ngeih hi upat ding a si, a ruang cu thih tiang chungkhar dirh nak he aa peh tlai mi a si, atu na nun ning zoh le na kum tuak cun nupi pasal ngeih na za ko nain chungkhar sernak lei ah patling na si rih lo tiah ati tawn. Asinain vawlei sualnaknih a tei tuk caah nupi cu a fir ve ko.\nA hmai thla ah Inn dang chuah kan duh tiah hringtu apa cu a chimh. Hringtu a pa nih ka fa I ngai chih hlah aw. Nupi ngeih poh hi inn dang chuah an za tinak a si lo, lungthin put le patling lungthin put khawh a herh. Asinain thil sining hngalhnak ah chuak ne ko u, zei hmanh pek awk bel kan ngei hna lo, inn pakhat ka cawk mi khi I lak uh, cun bel le kheeng na duh mi kha nan herh zat in I lak, ihphah puan zong i lak tiah ati. cu ti cun Iin daang cu an chuak,,, chungkhar ser ning cu a phunte a rak I dan caah lungrethih nak nih a tlun hnaw. Khat te lei ah, a nupi nih cucu cawk ka duh cucu ei ka duh cucu kan nei lo, kan innpa le kan hawi an nei dih tiin leiba cawh bak in a van cawh. Tlawmpal ah an nu nau a pawi chimchap, an pa nih a ti mi cu chungkhar ser ka timh mi hi a rak tuan deuh ko rua mu, ka kum nih a phak zong ah ka ruahnak le thinlung nih chungkhar ser khawhnak tiang taktak a phan lo hi a ti.\nThla thum hnu ah a naupa Kaleb nih hringtu a nu le pa cu “ka nu ka pa nupi ngeih ding cun kadirhmun le ka ruahnak nih a tlinh lo, asinain nule pa nan retheih ning ka hmuh ah ka lungtha lo, a zei si zong ah nupi ngei ning law nan caah a tha ding mi tu nupi thit khawh zuam ko ning tiah a ti. Hringtu a pa nih, kafa na nu le na pa tham cu kan thi deng ko, kanmah zawn ruah awk a um lo, nu le pa zawn na ruah mi nih chungkhar a ser kho ding mi pasal na sinak a langhter, na caah nupi thit hi ka ngaih lah lo, kan thit lai, nungak cu kawl law kan ca le na ca ah a tha bik mi cu kan thim lai tiah an ti. Thla hnih tluk a rauh hnu cacawn nithum ni ah zalam ah aa chok mi nu ahmursensi thuh tha ngai mi tanakha he skirt thil thuam he aa chok mi Leng Iangku a hmuh cik khat te cu mit a van hlang nain in khua a ruah mi cu, zarh pini le zarh can zong a si lomi ah hi tluk aa tamh mi hi mifel maw a si hnga mi thathu dah a si hnga tiah khua a ruat.\nLaimi kan dirhmun in khua a van tuak. Laimi cu, cinthlak in aa cawm mi kan si caah riantuan can zarh laklawh pi i aa tamh mi nu hi chungkhar ah zohkhenh tu le rinh canh tlak cu a si lai lo ti in a ruah i helh ding aa leet than. A hmaizarh cawn ni ruk ni zanlei muilei ah tihthing phurh bu he a rak tlung mi nungak cu ahmuh. Amui zoh ah a chia nain mifel a sinak nih iang ngei mi nungak a si nak le nu fel a sinak alanghter. Kaleb nih a hei naih i Nu sung, tuni cu cawn niruk ni pei a si, lokal pawl hmanh tuan ah an tlung, nang vial zanlei tiang thing na phur, zei tin hme a si tiah a ti.\nNu sung nih atu i rian ka tuan mi tham cu, atu caan ka thutdirnak ca a si lo, hmailei chungkhar ka sernak ding ca tiang in khua ka ruah caah nungak ka si zong ah hmailei ka nunnak ca a biapi ti ruat bu in nutung bang rian ka tuan tiah a ti. Leklak inn ah a tin a nule pa cu Kaleb nih a chim hna. hringtu anule pa nih nungak na hmuh mi pahnih hna lak ah a ho dah a dawh deuh tiah an hal. Kaleb nih zalam ah stylr taktak in a chawk mi nu Iangku kha a van thim. hringtu a pa nih Leng Sungku khi zei ruang set te ahdah na na thim lo a van ti. Leh awk athei lo.\nCaan tlawmpal hnu ah hringtu a pa bia kha biapi ah chia in Sungku thit cu aa zuam. Kum le khua cun Kaleb hi chungkhar ser ding in a cuza rih lo, asinain a khuaruah ning le cawl cangh ning nih chungkhar a ser kho ding a si caah hringtu a pa nih nih “kafa Chungkhar a ser kho ding mi na sinak cu na lungput le um tu ning nih a langhter ko, ka sia na herh lo, chungkhar zong na ser khawh ko lai, na u kha cu kum le khua cun chungkhar ser kho ding mi a si cang nain a lungput khuaruah ning zoh ah chungkhar a ser kho ding a si lo.\nThil tampi kan pek zong ah man a ngei lo, a nih cu Chungkhar dang a ser lio ah kan ngeih mi thilri a ciasa bak aa kal pi mi zong an vaivuanh dih, nang cu kal pi awk le thenh awk hmanh kan in ngei lo nain kan inn pek khawh mi te hmang in chungkhar ngan na ser khawh kan zumh. Atu bantuk na khuaruahnak in khua ruat ko. Biacah kan duh mi cu, midang soi hna hlah, doh hna hlah, dinnak kha raltha tein tanh tiah bia cah ta.\nFederal a aupi tuk mi Miphun Party hna, nan aupi mi hi kan in doh in soisel hna lo. Federal lak cu, inndang chuah in chungkahr dang ser he aa lo. Asinain chungkhar ser kho ding mi lungput nan ngei ve maw? Kum le khua, chim thiam nak men in Federal uknak Inn chungkhar dang chuahpi kan tim hlah u. Federal inn dang chuah pi kho ding mi dirhmun na phak in kan chuah pi. Cu lo ahcun ti le rawl lo in na kan chiah sual lai. Ref: The Voice Of Democracy


Afghan ram buainak long asi tilo, vawleipi buainak asi ko cang, Joe Biden zong soiselnak kar ah adir lio, Mike Pence a holh ve bak cang ko, – Kawltu Team\nAfghan ram buainak long asi tilo, vawleipi buainak asi ko cang, Joe Biden zong soiselnak kar ah adir lio, Mike Pence a holh ve bak cang ko,\nMike Pence nih Biden administration nih ralring tein ruahnak ahmnag lo, Afghan an chuah tak ruang ah, America ralkap tampi hna nih kum 20 chung – Nunnak, Tha zang, tangka arak dihnak vialte cu alk in atlau ko cang ati, US nih hin kum 20 chung democracy ram si ding ah,Tangka billions tamtuk dih in anrak hruainak cu zei hmanh asi ti lo, US nih ralkap hna an lak hnu ni 10 chung in Afghan cu Taliban kut ah alut cang khi asi.\nUS nih Hamid Karzai international airport ah ralkap 6000 akalter, mah hna hi Taliban thuat ding asi lo, an mi le sa embassy mi pawimawh le afghan minung cheu khat hna US ah hruai ding an si, US permanent citizenship an pek ding mi hna an si, mah hna venhim ding ah kal mi asi, special immigrant citizenship an pek ding minung 10000 hrawng chung ah hin, 2500 cu private contractors, US ralkap hna zumtlak tein anrak bawmtu hna an si, mah hna hi Virginia ah chiah ding hna an si.\nUS nih hin ‘AMERICA FIRST’ arak timi kong ah Trump hi an herh bak ko cang khi asi, atu ah cun Presidential Palace, Kabul ah Taliban hna an thu cang, “Islamic Emirate of Afghanistan ” ah phuan an timh cang fawn, an tum , Taliban spokesman Suhail Shaheen nih Ghani acoyah tang ah tuan mi hna cu ka hrem lai lo tiah ati, aho hman h nih Afghan ram in zam/tli hna hlah u tiin BBC an chim, Italy’s defence ministry, Denmark, Norway & Finland hna nih Kabul embassies, an kharrih lai, Russian Embassy, China, Russia, Pakistan & Turkey embassy hna belte cu khar asi lai lo, mah hna nih hin Taliban pawl acoyah ding pawm an tim hna rua.\nDonald Trump nih Biden cu a thil tuah mi hi atha lo ngai, atutan le bang cu Camp David lei ah Wednesday tiang Holiday hman dingin akal daih fawn, Kabul in mipi tampi vanlawng ah kal ding mi hna cu, international le domestic flights an cancel dih ruang ah, mi tampi an buai ko cang, US le ram dang mi tampi hna nih cun “Donald Trump khawika dah a um? Trump nih President seat ah athut lio ah hnangamnak kan ngei ko nain, tiin Biden an zumh lonak chim le rel atam ngai ko cang.\nAfghan ram chung ah miphun tampi an um, mah hna hi zangfak taktak an si than cang lai aruang cu, Muslin dan/dun khirhtuknak Sharia tang ah, khuasaknak le hremnak phun kip tang ah nun zalonnak ngei bak lo in nun hman asi lai mi cu, atu ah ram dang ah zam duh in airport ah an kal hna, Hamid Karzai International airport cu football stadium bantuk asi ko, Afghan mipi hna hi zangfak taktak khi asi.\nNawlngeihnak vialte hna cu Taliban kut chung ah a um cang fawn, Afghan elected President Ashraf Ghani le Vice president nih Kabul chuah tak in ram dang ah himnak ding ah achuak cang, Afghan sumdawng mirum hna cu, ramdang ah Afghan buaika tein boruak chiat tuk cang ding ah ruah in, Afghan ram cu an chuah tak dih khi asi cang.\nAfghan ram kong buainak ah tial ding atam tuk ko atutan mah vial in si phawt ko seh.\n← New York khawpi Hudson River thlanglei, hmun nuam ngai ah um mi Moria-timi cu um har ngai in amah long tein zeimaw tete tuah in a um, A pasal nih athih tak hnu ah a umtu ning,\nFormer President Donald Trump cu faknawn in aholh cang, Buaituk lio ah Biden cu hnangam tein a it ko, Pentagon Chief nih Afghan ralkap hna an neptuk tiah ati, →


USA cu Coronavirus ruangah a buai tuk lio ah Trump nih Bible ca cang hmangin USA mipi sin ah bia a ca mi hna cu a tha tak tak\n1 Petera 4:10 Pathian laksawng kengtu tha bantukin Pathian sinin nan hmuhmi laksawng kha midang ca thatnak ah hmang cio u” ti hi USA mipi sin ah a chim. USA zumtu vialte hna mah bantuk caan hartuk mi kan tawn lio ah hin khrifah kan sinak muru kha phil hla u tiin USA zumtu sin ah bia a ca hna\nRamkomh Cozah nih a kan fial bantuk in April thla ca electric mei man pek lo ding kong kan tawlrel cuahmah ko: Minister Pu Soe Htet…………Ramkomh Cozah nih COVID-19 lockdown ruang ah nifatin tangka luut a ngei lo mi hna bawmhnak pek ding le electric mei man unit 150 tang a hmang mi April thla ca pek lo ding ti mi cu kan tawlrel cuahmah ko, tiah Minister Pu Soe Htet nih April 13 ah a chim.\n“Nifatin tangka luut a ngei lo mi zong April 10 thok in bawmhnak kan pek hna lio a si. Cun, April thla chung ah mei hi unit 150 tang lawng a hmang mi mei man pek lo ding zong kan tawlrel cuahmah ko,” tiah Sipin le Electric Minister Pu Soe Htet nih The Hakha Post ah a chim.\nHi kong ah Hakha Peng Electric mei lutlai U Maung Ohn nih, “Ramkomh sin in ca cu a phan cang ko rua. Keimah sin belte ah phungluut in a phan rih lo. Asinain, Ramkomh Cozah nih tuah ding a ti mi cu kan tawlrel thiamthiam ding a si ko. April thla dih in meter kan rel lai. Sipuazi lei le pawcawmnak rian ah mei a hmang mi tu cu a man an pek ko lai. Chungkhar ca bak ah unit 150 tang a hmang mi lawnglawng kha man pek lo a si lai,” tiah The Hakha Post ah a chim.\nHi bawmhnak kong hi Daw Aung San Suu Kyi sin ah mizapi nih COVID-19 lockdown ruang ah nifatin tangka luut a ngei lo mi hna le mei man thumh ding kong an hal mi kha Ramkomh Cozah nih a lungtlinpi i an tawlrel cuahmah mi a si, tiah kan theih.\nBe the first to comment on "USA cu Coronavirus ruangah a buai tuk lio ah Trump nih Bible ca cang hmangin USA mipi sin ah bia a ca mi hna cu a tha tak tak"


Update: Phakanh Suikhor Nih A Cimh Mi Hna Ruak 219 An Phan Cang - Khuaruah Har News\nHi tluk thawngpang chiat lio ah Hpakan (Phakanh) thil cangmi ttihnung taktak khi a si. July 2.2020 zinglei suimilam 6:30am ah ruahlopi khin suikhor an cawhnak Gwi Hka Mare tlang cim nih atang tili cu ttihnung taktak tilet a thawhter ruang ah minung tam taktak an nunnak a liam.\nNizan chun suimilam 12:00pm tiang ah khan ruak 113 hmuh an sii, nawl ngeitu nih anchim ning ahcun minung 200 lengkai zawng ah si kho tiah anrak chim. Nawl ngeitu nih an zumh ning bantuk tein tuni July 3.2020 ahcun vawlei nih a cimh ruang ah a thi mi ruak 219 bak hmuh an si.\nMinung 25 cu hliamhma fak taktak he hmuh an si i, a ran nak in sizung ah thlikpi cawlh an si. 2019 kum chung ah khan suikhor cawhnak tlang voi 46 arak cim i minung 40 reng lo nunnak arak liam tiah theih a si. Nawl ngeitu nih an chim ning ahcun tuni accident chuak mi hi Phakanh suikhor cawhnak ah mithi an tam cem a si tiah an chim.\nPhakanh suikhor cawhnak ah khin Kum chiar tein minung tampi suikhur cawhnak tlang cim ruang ah mi tampi nunnak a liam lengmang tawn. Tuni July 2.2020 ah Kachin pyine Phakanh myone Saih Hmu Uksuh, Gwi Hka Mare ah suikhur an cawhnak tlang a cim i minung 100 leng an nunnak a liam tiah anrak chim ko nain tuni July 3 ah cun mithi 219 hmuh an si cang.\n← Breaking News: Myanmar Python Aung La Nsang Zawng Tulio Zawtnak A Ngei Thlacam Bawm Cio Hna U Sih\nR.I.P: Phakanh Suikhor Vawlei Cim Mi Chung Ah Ka Lai Mi Minung 4 An I Tel Tiah Theih A Si →\nA taitang dawhnak arak langhter thantu Tinzar Wint Kyaw (+Photos)\nLashio, Monywa karlak motor arak icitmi pa pakhat cu motor chungah athi\nKorea actor he zukcawl athla ti cang dingmi Moe Aung Yin\nNihin Kawrlam ah Alaar Ngai mi Biaral doh nak: Saya Rung Kaw


White House Nih Trump Impeachment An Dodal (Boycott )Lai. US Nih China Hrem. – Chin International News\nThe White House nih cun, President Trump Impeachment inquiry an buaipi lio mi cu,dodal ani timh ve cang. Democratic leader hna nih inquiry cu an dodal ding a silo tiin ca an kuat hna i, sihmanhsehlaw, “baseless” & “constitutionally invalid ” tiin an leh hna .The Trump administration in the US Ambassador to the European Union,Democrats hna nih bia hal an duh hna zongah, an rak rat ve an duh lo ti si.\n( White House counsel Pat cipollone addressed the eight -page letter to the leading Democrat and House Speaker, Nancy Pelosi, and the three Chairman of the Democratic Committee )White House counsel pat cipollone nih cun, Democrats hna cu, 2016 lio i Election cu, thlakthleng dingin ani timh tiah a puh hna i, American mipi nih thim mi a si ruangah,President Trump le administration hna cu, inquiry nan laknak ah hin, a rak langkho lai lo ti si.\nNancy Pelosi zong nih “Mr.President ,you are not above the law. You will be held accountable “a ti ve cang.\nChina nih Muslim hna a tuahto ning hna ah, US a lung a awi lo ti si. Uighur muslim hna hi, China nih cun, an nu le pa hna sin in, hngakchia hna cu a lakpiak hna i, a cheu cu an taksa te hna an zawrh i, Organs harvesting konglam te hna cu, UN General Assembly ah khan an aupi len cang. US Secretary of State Mike Pompeo zong nih a rak sik bal cang cang fawn hna . US nih 28 Chinese organisation cu blacklist ah an chiah hna .\nChinese Goverment le Communist party officials, ah visa restrictions an tuah cawlh hna . Human Right Groups le the UN nih Xinjiang ,far west i Uighurs hna, hmun dang i an chiah mi hna hi, an lung nuam lo ngai ngai ti si. a sinain China nih cun vocational training centres “an kan pek tiin a chim ve.Who are the Uighurs ?\nUighurs are ethnically Turkic Muslims.They make up about 45% of the Xinjiang region’s population, 40% are Han Chinese . China re-established control in 1949 after crushing short-lived state of East Turkestan )\nSource Internationalnews & Politic


Kawlram Ah Ni A Linh Tuk Ruangah Minung 4 An Thi | The Chin Express\nHome Myanmar Kawlram Ah Ni A Linh Tuk Ruangah Minung 4 An Thi\nAtu hi Myanmar ram hmun cheukhat ahcun ni a lin taktak. Ni a linh tuk ruangah mah aa hngal lomi mi zaw 10 cu Bago sizungpi an phan i cu chung ah minung 4 an thi tiah Bago sizung uktu Dr. Yan Nai Maung nih a chim.\nNi a linh tuk ruangah takpum chunglei linh tuk (Heat Stroke) in mahhngal loin a ummi minung 10 cu April 20 in 26 kar ah Bago sizung an phan.\n“A thimi minung 4 lak ah 3 hi cu sizung ah an thi. Pakhat hi cu a thih hnu ah sizung an ratpi mi a si. Heat Stroke ruangah an si hna. Sizung phanmi 10 lakah minung 2 cu an dam cang. A dang 4 cu sizung ah an um rih ko,” tiah sibawi pa nih a chim.\nApril 22 zong ah heat stroke raungah pa pakhat cu Yangon sizung ah aa thlop.\nYangon khua chung um sikhan cheukhat zong ah nilinh tuk ruangah a rak i piahmi hi ni khat ah minung 10 leng an um ti a si.\n“A caan ahcun ni khat ah minung 20 dengmang sikhan ah an ra. A lungmit, an thaba, an tak lin tuk.”\n“A tam deuh cu ngakchia le tar an si. Cun, nilin lak rianttuanmi zong an i tel,” tiah Hlaing Tharyar ah a ummi sikhan rianttuan pakhat nih a chim.\nNilin ruangah a chuakmi zawtnak tampi lak ah Heat Stroke hi minung nunnak caah tihnung mi a si.\nApril zarhhnihnak thok in khan Ngandamnak le Zaanglehnak Vuanci Zung nih nilin lakah mipi i kelven ning, sizung pawl ah nilin ruang i sizung phanmi mipi thlop ning pawl ralrin theihternak a tuah. _ 7Day Daily


Zaan Suimilam 11 in Zinglei 3:00Am Karlak Facebook A Hmangmi Hna Caah Tih A Nung Tuk mi Chinlo Awk Thalo Mi (Ralrin Peknak) – Thechinlungnews\nZaan Suimilam 11 in Zinglei 3:00Am Karlak Facebook A Hmangmi Hna Caah Tih A Nung Tuk mi Chinlo Awk Thalo Mi (Ralrin Peknak)\nPosted By: lian lian December 6, 2020\nZaan suimilam 11 in zinglei 3:00Am tiang Facebook na hman thluahmah ah cun na caah tihnung ngai ngai a si timi hi na fian bak a herh cang . Ngandamnak lei i thiamsang pawl nih an chim mi a si caah ralrin a tha bik . Zan nazi 11 in zinglei 3 karlak facebook a hmangmi cu direct in an taksa chung ah fahnak an ngah lo hmanh ah a rauh hlan ah an taksa ah a lang colh hrimhrim lai tiah Doctor te nih ralrin nak caah an chim bak mi a si .\nCucaah hi can te i facebook a hmangmi na sin sual ah cun a tu bak ah khan na can hman ning kha a ran nak in rak thlen colh ve .A ruang cu zan nazi 11 le zinglei 3 karlak hi chun i kan ei mi vialte kan taksa caah rian an tuan bik lio can a si i , culawng silo in kan eisual mi tiang kan taksa chung ah a um mi thil hna nih an kan doh piak lio can te a si . Culawng hlah a biapi bik mi cu hi can ah hin kan thinlung hi biatak tein rian a tuan lio a si caah culio can i dinhnak ah na hman lo ah cun duhsah tete in thinlung lei damlo nak nih an phak colh lai .\nSilei thiamsang hna nih an chim mi cu minung kan taksa pum hi set pakhat bantuk a si i kan ‘thinlung’ a that tilo ah cun kan taksa dang zong tha tein rian an tuan kho tilo ti a si . Thinlung he ai peh tlaimi thin phin , thinhling, C Virus tbk pawl zawtnak nih fawi tein a kan tlaih khawh colh ti a si . Culawng silo in na thluak lei riantuan ning a der thuahmah lai i thil philh na hmang thluahmah lai i chinchiah nak na ngeihmi a der lai , a donghnak ah cun zeituah hmanh huamlo nak le itnak cung lawng i khuasak tiang na hau khomi a si .\nCupin ah thisen ka a tha tilo i cu nih cun thahri fah a chuahpi colh lai i thisen kai le , zunthlum , thawchuah har tbk zawtnak nih an zulh colh fawn lai . Curuang ah zan suimilam 11 in zinglei 3 karlak hi cu kan ngandam nak caah a biapi tuk mi can a si caah i hngilh nak can ah hman hrimhrim ding a si tiah Doctor thiamsang pawl nih an chim . Phungthluk :Nunnak cu thluak fimnak in kilven a herh” ti a si .\nBe the first to comment on "Zaan Suimilam 11 in Zinglei 3:00Am Karlak Facebook A Hmangmi Hna Caah Tih A Nung Tuk mi Chinlo Awk Thalo Mi (Ralrin Peknak)"